text:
Einkultstart-renning
16. Apr 2020
Fyri páskir gjørdi Treysti eina lítla roynd við einari 5 km einkultstart-renning frá Byrgingini í Haraldsundi og til Klaksvíkar. Tað gekk fínt, og nú...
les meir
Aðalfundurin útsettur
23. Mar 2020
Aðalfundurin, sum skuldi haldast í mars, er útsettur til seinni í árinum. Lýst verður tá fundurin skal haldast. ...
les meir
COVID-19: Innandura-venjing steðgar fyribils
12. Mar 2020
Fráboðan ! Í Treysti hava vit í morgun umrøtt nýggjast íkomnu støðuna og tilráðingum frá mynduleikunum viðv. COVID-19 (Corona). Støða er tikin til at...
les meir
Maria og Julian danskir ungdómsmeistarar
06. Mar 2020
Fleiri góð avrik í Sparbank Arena í Skive farna vikuskiftið, tá danska innandura meistaraheitið í frælsum ítrótti bleiv hildið. 46 feløg og 458 íðkarar vóru...
les meir
BETRI VK-6 á Viðareiði - AFTUR ÚTSETT !
28. Feb 2020
SMB. TILMÆLUM SO VERÐUR VK-6 Á VIÐAREIÐI SUM SKULDI VERÐA LEYGARDAGIN ÚTSETT. Í LØTUNI ER ÓVIST NÆR KAPPINGIN VERÐUR ! EISINI UMFARIÐ, SUM SKULDI...
les meir
Rebekka vann bronsu í DM innandura
24. Feb 2020
Um vikuskiftið hevur Rebekka Fuglø luttikið í DM innandura í Odense Atletik Hal. Hon luttók í 800m, 1.500m og 3.000m. Leygardagin var hon við í...
les meir
Torraheilsurenning 2020 og fyrilestur -Rørsla fyri øll-
20. Feb 2020
Leygardagin 22. februar kl. 14.00 skipar Treysti fyri árligu Torraheilsurenningini, sum byrjar og endar niðanfyri Klaksvíkar Sjúkrahús. Kl. 13.00 verður fyrilesturin "Rørsla fyri øll"...
les meir
Búnar hjá Treysti 2020
14. Feb 2020
Í 2016 gjørdi Treysti fimm nýggjar 3-ára stuðulsavtalur. Stutt eftir keyptu vit tí nýggjar búnar. Norðoya Sparikassi er høvuðsstuðul og hinir fýra eru Norðoya Litbúð,...


c: text/html

text:
Í skjótt 8 ár havi eg ikki havt mín ”vanliga” kropp. Eg sakni hann. Mín kroppur er broyttur ógvuliga nógv aftaná eg havi átt børn. Tvs. Eg havi tikið nógv kilo uppá, húðin um búkin er leysari. Boppurnar hanga. Strekkmerkir allastaðni. Eg hyggi eftir myndum av mær sjálvum, frá tá ið eg vigaði umleið 30 […]
Páskini hjá okkum vóru ikki heilt tey somu, sum onnur ár. Tey flestu av okkum upplivað hetta sama, at vit ikki kunnu vera saman við familju á páskum, og hava tær somu traditiónirnar, sum vit vanliga hava. Vit royndu kortini at hugna okkum. At gera ein góðan páskadøgurða sunnudag, pynta okkum eitt sindur, eta páskaregg, […]
Vikuskiftini eru eitt sindur ørðvísi nú tá ið børnini eru heima alla vikuna, og hesuferð mátti eg út. So vit lótu alt óruddið liggja og fóru út í náttúruna at lada upp til vikuna eftir. Eg má siga, at hetta hevur verið ein sera løgin tíð. Og eg havi ikki ordiliga vita hvussu eg havi […]
Í mínum barndómi og ungum árum, havi eg ongantíð hugsa nakað serligt um at blíva gift og fáa børn. Tað var so langt frá mínum hugaheimi, at eg hugsaði heilt seriøst at eg fór at vera single alt mítt lív. Eg plagdi at skemta við mínar vinkonur um, at eg ætlaði at blíva nonna. Perfekt! […]
Eg havi leingi havt eitt ynski um at gera ein mammublog, bæði fyri at hava eitt kreativt outlet, og fyri at kunna vera erlig um allar tær útfrordringar og gleðir, sum koma í samband við at vera mamma. Eg eigi tvey deilig børn, og havi eftir báðar føðslar gingið í mammubólk, og eg havi dámt […]
Eg og maður mín, Ólavur skuldu hava okkara fyrsta barn, Oliviu. Eg var so spent og glað. Hetta var ein planlagdur graviditetur, og í røttum ’Eva style’ læs eg alt sum eg kundi, um hvat eg kundi vænta, meðan eg var við barn. Eg fylgdi við á einari heimasíðu, um hvussu baby útviklar seg viku […]

robotstxt: allowed

filter: keep


text:
Mánadagin 9. mars verður almennur fundur um íbúðarætlan í Vágs kommunu.
Á fundinum verður framløga av ætlan um at byggja íbúðir í Vágs kommunu. -Ein ætlan, sum fevnir um at byggja íbúðir í ymiskum støddum, soleiðis at tað verða íbúðir bæði til familjur, til pør og til støk. Ætlanin fevnir eisini um eldraíbúðir.
Íbúðarætlanin fevnir um at byggja íbúðir á tveimum ymiskum støðum í kommununi, soleiðis at til ber at velja íbúð, har stutt fjarstøða er til tænastur í býnum – og tilber at velja íbúð, sum hevur gott útsýnið.
Á almenna fundinum verður høvið at skriva seg upp til íbúð. Harumframt verður eisini møguleiki at skriva seg upp til eldraíbúð – og fer Vágs kommuna í mars eisini at gera kanning um tørvin á eldraíbúðum í Vágs kommunu.
Almenni fundurin verður í skúlahøllini í Vágs Skúla mánakvøldið 9. Mars kl. 19. Í samband við fundin verður eisini bjóðaður ein kaffimunnur og okkurt gott afturvið.
Øll eru hjartaliga vælkomin.
Mynd: Bjartur Vest
Last modified: 4. marts 2020


text:
af Elias Christensen | mar 15, 2020 | TíðindiSom en konsekvens af at COVID-19 fortsætter med at sprede sig, har AFS i hele verden valgt at afslutte alle igangværende værte-programmer før tid og hjemsender nu alle så hurtigt det bliver muligt. Lokalforeningen på Færøerne samarbejder med AFS-Danmark om at håndtere...
af Palli Mortensen | feb 7, 2020 | TíðindiAðalfundurin hjá AFS Føroyum, ið skuldi vera hóskvøldi 19. mars 2020 kl. 19.00 er fyribils avlýstur. Nærri boð koma...
af Bjork Højen | jun 5, 2017 | Tíðindi Í dag, 5. juni, er fyrstu fer Giulia og Blanche hava verið á Mykinesi. Hesin túrurin hevur verið í teirra huga leingi og tær sóðu ordiliga út til at njóta hann. Veðrið var sera gott og vit høvdu ein góðan túr út á Tindhólm við AFS næmingunum, vert...
af Ester Justinussen | mar 16, 2017 | Greinar, TíðindiEg eri ein 17 ára gomul genta frá Kollafirði. Eg byrjaði at søkja um at sleppa á AFS í Oktober 2015. Hvat land eg vildi til, visti eg ikki, men tað endaði við at eg valdi Italia. Tann 21. apríl 2016 var eg umborð á Nørruni, áveg heim eftir eina heilt fantastika...
af Ester Justinussen | dec 19, 2016 | Greinar, Tíðindi, Uncategorized19’inda og 20’inda desember standa sjálvboðin í smáttunum í tinghúsgarðinum og kunnað um AFS. Komi ein túr framvið og fái tykkum eitt prát.
af Ester Justinussen | dec 7, 2016 | Greinar, TíðindiTað kom til tann 10. august, eg vaknaði á hotel Hebron niðri í Keypmannahavn við mammu og ommu míni. Fyrsti tankin eg hevði var “hetta verður sakin!” Komu út á flogvøllin, har var ikki lítið roks av viðførið, men langt um leingi kom eg hartil, at eg skuldi siga...


text:
Skrivar tú trygging verður eisini leitað eftir øðrum endingum av orðinum sum t.d. tryggingar og tryggingarvirksemi.
Skrivar tú ?trygging verður leitað eftir orðum sum t.d. lívstrygging og lívstryggingar.
Skrivar tú ”trygging” verður einans leitað eftir júst hesum sniðnum av orðinum.
25. mai 2009Nr. 83
Løgtingslóg um aling av fiski v.m., sum seinast broytt við løgtingslóg nr. 65 frá 14. mai 2020
Kapittul I
Endamál og gildisøki
Endamál
§ 1. 1) Løgtingslógin hevur til endamáls innan fyri lívfrøðiliga burðardyggar karmar, herundir við atliti til djórasjúkur og umhvørvi, at fremja lønsemi og kappingarføri í alivinnuni.
Sakligt gildisøki
§ 2. Lógin fevnir um framleiðslu av djórum og plantum, sum liva í vatni ella sjógvi (alivirksemi). Sum framleiðsla verður roknað øll tiltøk til tess at ávirka tyngd, stødd, tal, eginleikar ella góðsku á djórum og plantum, sum liva í vatni ella sjógvi.
§ 2 a. 1) Rættindi, sum verða latin til alivirksemi sambært hesi løgtingslóg, eru avmarkað rættindi. Rættindini eru grundað á aliloyvið, eru avmarkaði av innihaldinum í loyvinum og ta til eina og hvørja tíð galdandi lóggávu.
Geografiskt gildisøki
§ 3. 1) Lógin er galdandi á føroyskum landøki, og á sjóøkinum innan fyri fiskimarkið.
Kapittul II
Aliloyvi
Krav um aliloyvi
§ 4. Landsstýrimaðurin kann eftir § 6 veita loyvi at reka alivirksemi. Tílíkt loyvi kann eisini fáast við, at loyvið verður flutt frá einum loyvishavara til ein annan eftir § 14.
Stk. 2. Einans feløg, sum hava loyvi sambært stk. 1, kunnu reka alivirksemi.
Innihaldið í aliloyvinum
§ 5. Aliloyvið gevur rætt til framleiðslu av ávísum djórum og plantum á avmarkaðum geografiskum økjum við teimum til eina og hvørja tíð ásettu avmarkingunum í loyvinum.
Stk. 2. Landsstýrismaðurin setur í loyvinum nærri ásetingar um innihaldið í loyvinum, heruppií um tíðaravmarking. Landsstýrismaðurin kann eisini í kunngerð áseta nærri reglur um tey í pkt. nevndu viðurskifti.
Stk. 3. Aliloyvi kann tó í mesta lagi verða veitt fyri eitt 12-ára tíðarskeið, roknað frá útskrivingardegnum.
Stk. 4. Hóast stk. 3. kann loyvistíðin verða longd, um:
1) loyvishavarin hevur lokið tær í loyvinum ásettu treytirnar,
2) krøvini í § 11 um støðuna í mun til økisætlanir og verndartiltøk eru lokin, og
3) myndugleikarnir eftir § 6, stk. 1, litra c kunnu góðkenna tað.
Almennar treytir fyri at aliloyvi kann veitast
§ 6. Landsstýrismaðurin kann eftir umsókn geva aliloyvi, um
a) avviging av áhugamálum sambært § 12 er framd,
b) krøvini í § 11 um støðuna í mun til økisætlanir og verndartiltøk eru lokin,
c) tað eru givin tey loyvi, ið krevjast eftir:
- løgtingslóg um umhvørvisvernd
- løgtingslóg um djórasjúkur
- løgtingslóg um matvørur.
Stk. 2. 1) Landsstýrismaðurin kann áseta nærri reglur um veiting av aliloyvum, og undir hesum reglur um útbjóðing av loyvum, treytir og metingarstøði, herundir atlit til fiskasjúkur og umhvørvi.
Stk. 3. 1) Nýggj laksaaliloyvir á sjónum á alifirðum sbrt. § 6 a kunnu verða latin móti viðurlagi aftan á útbjóðing eftir nærri reglum, sum landsstýrismaðurin ásetur. Landsstýrismaðurin kann eisini áseta reglur um aðrar útlutingarhættir.
Stk. 4. 1) Landsstýrismaðurin kann áseta reglur um serlig loyvir, herundir granskingarloyvi og menningarloyvi.
Alifirðir o.a. 1)
§ 6. a. 1) Alifirðir eru tey sjóøki, vík, sund ella fjørður, sum sbrt. kunngerð frá landsstýrismanninum kunnu verða nýtt til aling á sjónum av matfiski av laksi og sílum.
Stk. 2. Landsstýrismaðurin kann eisini í kunngerð áseta, hvørji onnur landaøkir og sjóøkir kunnu verða nýtt til aling.
Stk. 3. Ein alifjørður verður ásettur sum eitt nærri geografiskt avmarkað sjóøki, vík, sund ella fjørður, og skal ásetast við atlitum til fyribyrging og niðurberjing av sjúkum hjá fiski, umframt atlitum til m.a. umhvørvi og annað brúk av økinum.
Stk. 4. Áðrenn kunngerð um áseting av alifirðum ella broyting av alifirðum verður sett í gildi, skulu viðkomandi partar verða hoyrdir.
Stk. 5. Eftir hesi løgtingslóg er laksaaliloyvi eitt loyvi til aling á sjónum av matfiski av laksi og sílum á alifirðum sbrt. stk. 1.
Stk. 6. Á einum øki á landi, sum liggur við ein alifjørð, kann bert verða givið loyvi til framleiðslu av laksi ella øðrum fiskasløgum, um hetta virksemið ikki er til ampa fyri virksemið sambært laksaaliloyvi.
Stk. 7. Á einum alifirði til aling á sjónum av matfiski av laksi og sílum kann verða givið loyvi til at ala onnur djóra- og plantusløg, sum liva í vatni ella sjógvi, enn laks og síl, um hetta virksemið ikki er til ampa fyri virksemið sambært laksaaliloyvi.
Stk. 8. Um loyvi, sum verður givið sbrt. stk. 7 til at ala onnur djóra- og plantusløg, sum liva í vatni ella sjógvi, enn laks og síl, ikki hevur verið brúkt í tvey fylgjandi ár, fellur tað aftur til landið. Landsstýrismanninum verður givin heimild til í serligum førum at víkja frá 2 ára tíðarfreistini, sum ásett í 1. pkt.
Stk. 9. Fjórða hvørt ár, áðrenn 1. november, leggur landsstýrismaðurin fyri Løgtingið frágreiðing, sambært § 51, stk. 4 í Tingskipan Løgtingsins, um støðuna í alivinnuni, og hvørjar ætlanirnar eru fyri víðari menning av vinnuni í mun til aling á sjógvi og landi, útlendskan ognarskap, um metingarnar av vistfrøðiligu støðuni í firðunum og aðrar viðkomandi tættir. Fyrsta frágreiðing verður løgd fyri Løgtingið áðrenn 1. november 2020.
Forboð fyri aling á vøtnum 1)
§ 6 b. 1) Tað kann ikki verða givið loyvi til aling á vøtnum og í byrgingum.
Krav um virking í Suðuroy 1)
§ 6 c. 1) Laksur frá alibrúkum á alifirðum í Suðuroy skal verða virkaður í Suðuroy. Við virking eftir 1. pkt. skal skiljast bløðging, kryvjing, pakking av heilum rundum fiski, ísaður ella frystur.
Stk. 2. Landsstýrismaðurin ásetur í kunngerð nærri reglur um virking í Suðuroy sbrt. stk. 1, herundir skjalprógv um, at kravið eftir stk. 1 kann verða lokið, um afturtøku av loyvi, um settu treytirnar ikki eru loknar og um undantøk í serligum førum.
Stk. 3. Landsstýrismaðurin skal, tá tað er neyðugt, geva undantaksloyvi frá krøvunum sbrt. stk. 1, tá talan er um sjúku- og sjúkufyribyrgjandi tiltøk.
Stk. 4. Fyri verandi loyvishavarar kann verða ásett freist at tillaga viðurskiftini.
Felagaformur 1)
§ 6 d. 1) Aliloyvi kann verða latið partafeløgum og smápartafeløgum, sum eru skrásett hjá Skráseting Føroya, ella eru fráboðað Skráseting Føroya sum undir stovnan. Kapitalpartar skulu gevast út við navni.
Eigaramark fyri laksaaliloyvir 1)
§ 7. 1) Reglurnar í stk. 2-4 eru galdandi fyri laksaaliloyvi, sbr. § 6 a, stk. 5.
Stk. 2. 1) Eingin løgfrøðiligur ella fysiskur persónur kann beinleiðis ella óbeinleiðis gjøgnum tað samband, sum nevnt er í § 7 í vinnufelagalógini, hava ræði á 50 prosentum ella meira av aliloyvunum.
Stk. 3. 1) Er ein fyritøka afturatknýtt fyritøka, sbr, stk. 4., ella eru tvær ella fleiri fyritøkur afturatknýttar somu fyritøku, kunnu fyritøkan og afturatknýttu fyritøkurnar tilsamans ikki hava ræði á 50 prosentum ella meira av aliloyvunum. Hevur fysiskur persónur ávirkan á fyritøku, sum nevnt í stk. 4, er fyritøkan afturatknýtt fyritøka.
Stk. 4. 1) Afturatknýtt fyritøka er fyritøka, sum ikki er dóttirfyritøka, men har ein fyritøka og dóttirfyritøkur hava týðandi ávirkan á rakstrarligu og fíggjarligu leiðsluna hjá fyritøkuni. Tað er týðandi ávirkan, um fyritøkan og dóttirfyritøkur eiga ella hava ræði á 20 prosentum ella meira av atkvøðurættindunum í fyritøkuni.
Stk. 5. 1) Eingin kann útinna síni umsitingarligu rættindi í alifyritøku í stríð við stk. 2 og 3.
Stk. 6. 1) Alifeløg skulu í viðtøkunum hava ásetingar um
1) ræðisavmarkingarnar eftir stk. 2 og 3, og
2) avmarkingar í umsitingarligu rættindunum eftir stk. 5.
Stk. 7. 1) Landsstýrismaðurin kann í serligum førum veita tíðaravmarkað undantak frá stk. 2 og stk. 3.
Útlendskur kapitalur 1)
§ 7 a. 2) 1) Reglurnar í stk. 2-4 eru galdandi fyri laksaaliloyvi, sbr. § 6 a, stk. 5.
Stk. 2. 1) Eingin løgfrøðiligur ella fysiskur persónur, sum ikki er heimahoyrandi í Føroyum, kann beinleiðis ella óbeinleiðis gjøgnum tað samband, sum nevnt í § 7 í vinnufelagalógini, eiga ella hava ræði á 20 prosentum ella meira av atkvøðurættindunum í fyritøkum við laksaaliloyvi.
Stk. 3. 1) Persónur er heimahoyrandi í Føroyum, sum
1) er skrásettur í fólkayvirlitinum í Føroyum, er fult skattskyldugur í Føroyum, og
2) hevur verið skrásettur í fólkayvirlitinum í Føroyum í tilsamans 5 ár.
Stk. 4. 1) Felag er heimahoyrandi í Føroyum, um:
1) Felagið er skrásett hjá Skráseting Føroya ella er fráboðað Skráseting Føroya sum undir stovnan, sbr. § 6 d.
2) Felagið hevur høvuðssæti í Føroyum.
3) Meirilutin av limunum í nevndini, um felagið hevur eina nevnd, ella meirilutin av limunum í eftirlitsráðnum, um felagið hevur eitt eftirlitsráð, eru heimahoyrandi í Føroyum, og stjórar felagsins lúka stk. 3, nr. 1. Er talið av limum, sum eftir 1. pkt. skulu vera heimahoyrandi í Føroyum, ikki eitt heilt tal, verður talið rundað uppeftir.
Stk. 5. 1) Eingin kann útinna síni umsitingarligu rættindi í alifyritøku í stríð við stk. 1-4.
Stk. 6. 1) Alifeløg skulu í viðtøkunum hava ásetingar um
1) ræðisavmarkingarnar eftir stk. 1-4, og
2) avmarkingar í umsitingarligu rættindunum eftir stk. 5.
Stk. 7. 1) Landsstýrismaðurin kann eftir umsókn geva undantaksloyvi til, at farið verður upp um markið í stk. 2 í førum, tá tað fyri 9. august 2012 eru gjørdar avtalur um avhendingar av kapitalpørtum, har avhendingin skal fara fram eftir 9. august 2012, og tað verður mett at vera av alstórum fíggjarligum týdningi fyri viðkomandi, at undantak verður givið.
Stk. 8. 1) Reglurnar í § 2, stk. 2 og 3 í løgtingslóg nr. 128 frá 14. desember 2012 um broyting í løgtingslóg um aling av fiski v.m. um kapitalpartar, sum eru útvegaðir fyri 9. august 2012, verða framvegis nýttar upp á slíkar kapitalpartar.
Stk. 9. 1) (Strikað).
Broyting í og afturtøka av aliloyvum
§ 8. 1) Landsstýrismaðurin kann broyta ella taka aftur aliloyvi:
1) um týðandi fortreytir, sum aliloyvið er grundað á, eru broyttar,
2) um aliloyvið er í stríð við økisætlanir og verndartiltøk eftir § 11,
3) um grov brot ella endurtikin brot verða framd á ásetingar í hesi lóg ella ásetingar, givnar við heimild í hesi lóg,
4) um aliloyvi ikki verður brúkt ella bert verður brúkt í avmarkaðan mun,
5) um loyvi ella góðkenning, nevnd í § 6, stk. 1, litra c dettur burtur, ella at tað eftir tí lóggávu, sum er nevnd í § 6, stk. 1 litra c, er sett bann ella líknandi tiltøk í verk soleiðis, at loyvið ikki kann verða nýtt,
6) um alingin er til ampa fyri alivirksemið sbrt. laksaaliloyvi, sbr. § 6 a, stk. 6 og stk. 7.
Stk. 2. Broyting ella afturtøka av aliloyvi kann gerast tíðaravmarkað. Tíðaravmarkingin kann gerast treytað av, at ávís viðurskifti verða fingin í rættlag.
Stk. 3. Landsstýrismaðurin kann í kunngerð áseta nærri reglur um broyting ella afturtøku av aliloyvum.
Kapittul III
Krøv til aliútbúnað og rudding
Krøv til aliútbúnað og útgerð o.a.
§ 9. Útgerð og anlegg, sum verða brúkt til alibrúk sambært hesi lóg, skulu hava styrki og eginleikar annars, sum í minsta lagi eru fullgóð til nýtsluna, skulu vera forsvarliga gjørd og skulu brúkast við neyðugum ansni.
Stk. 2. Landsstýrismaðurin kann í kunngerð áseta krøv um eginleikar, gerð og brúk av alianleggum og aliútgerð sambært stk. 1 og kann undir hesum seta góðkenningarskipanir v.m. í verk.
Rudding o.a.
§ 10. Tá alivirksemi heldur uppat, heilt ella partvíst, skal loyvishavari taka stig til at rudda viðkomandi aliøki og grannalag, sum møguliga eru ávirkað av alingini. Ruddingin skal fevna um aliútgerð og lívverur o.a., sum loyvishavarin varðar av.
Stk. 2 . Landsstýrismaðurin kann avgera ella áseta reglur um, at tann, sum rekur alivirksemi, hevur skyldu at fáa aftur djóra- ella plantusløg, sum eru sett út.
Stk. 3. Landsstýrismaðurin kann avgera ella áseta reglur um skyldu at veita trygd fyri ruddingarskylduni sambært stk. 1 og 2.
Kapittul IV
Økisnýtsla
Økisnýtsla, økisætlanir
§ 11. Aliloyvi kann ikki verða givið og aliøki kann ikki verða tillutað, um hetta stríðir ímóti:
a) byggisamtyktum og býarplanum smbrt. løgtingslóg um býarskipanir og byggisamtyktir,
b) avgerðum um verndartiltøk eftir løgtingslóg um náttúrufriðing,
c) avgerðum um verndartiltøk eftir løgtingslóg um fornminni,
d) ætlanum hjá landinum fyri virksemi á firðum og sundum.
Avvigan av áhugamálum í sambandi við økisnýtslu til aling
§ 12. Tá aliloyvi verða givin og aliøki tillutað skal loyvisfyrisitingin meta um áhugamálini viðvíkjandi nýtslu av økinum, og undir hesum:
a) tørvin hjá umsøkjaranum,
b) møguliga nýtslu av økinum til annað alivirksemi,
c) aðra nýtslu av økinum,
d) verndaráhugamál, sum ikki eru nevnd í § 11.
Nýtsla av økjum
§ 13. Landsstýrismaðurin kann í kunngerð áseta reglur um ella forboð móti ferðslu ella øðrum virksemi á aliøkjum og atliggjandi økjum, um hetta er neyðugt við fyriliti til alivirksemið.
Kapittul V
Avhendan og veðsetan av aliloyvum
Avhendan av aliloyvi
§ 14. Aliloyvi kunnu avhendast.
Stk. 2. Avhendan av aliloyvi hevur ikki týdning fyri møguleikan hjá myndugleikanum at fremja tiltøk eftir lógini, heruppií at taka loyvi aftur.
Stk. 3. Tað er ikki loyvt at leiga aliloyvi út. Undantak kann verða gjørt, um serligar grundir eru fyri hesum.
Stk. 4. Landsstýrismaðurin kann áseta nærri reglur um avhendan av aliloyvum, herundir um útleigan av aliloyvum.
Veðseting av aliloyvi
§ 15. Aliloyvi kunnu veðsetast.
Stk. 2. Veðsetingin fær rættarvernd við tinglýsing eftir reglunum í tinglýsingarlógini um tinglýsing viðvíkjandi leysafæ.
Stk. 3. Veðsetingin hevur ikki týdning fyri møguleikan hjá myndugleikanum at fremja tiltøk eftir lógini, heruppií at taka loyvi aftur.
Stk. 4. Landið hevur veðrætt fram um øll onnur veðrættindi o.a. í loyvinum fyri krøv um dagbøtur eftir § 22 og krøv um at fáa goldið útreiðslurnar til tiltøk eftir § 23.
Kapittul VI
Almenn krøv og skyldur
Fakligur førleiki
§ 16. Øll, sum starvast við virksemi, sum er fevnt av hesi lóg, skulu hava neyðugan fakligan førleika til tílíkt virksemi.
Stk. 2. Landsstýrismaðurin ásetur í kunngerð nærri reglur um førleikakrøv eftir lógini.
Innaneftirlit
§ 17. Fyri at tryggja, at ásetingarnar í lógini verða hildnar, kann landsstýrismaðurin í kunngerð seta krøv um, at tann sum rekur virksemi, ið er fevnt av lógini, skal hava skipað innaneftirlit, og um innihaldið í innaneftirlitinum.
Upplýsingar- og kanningarskylda
§ 18. Tann, sum rekur virksemi, ið er fevnt av lógini, hevur skyldu til at veita landsstýrismanninum upplýsingar, skjøl, tilfar til royndir og annað, sum er neyðugt fyri at landsstýrismaðurin kann røkja sínar uppgávur sambært lógini.
Stk. 2. Landsstýrismaðurin kann áleggja tí, sum rekur virksemi, ið er fevnt av lógini, at gera kanningar, sum eru neyðugar fyri at landsstýrismaðurin kann røkja sínar uppgávur sambært lógini.
Stk. 3. Landsstýrismaðurin kann í kunngerð áseta nærri reglur um upplýsingar- og kanningarskylduna í stk. 1 og 2, og undir hesum at ávísar skyldur skulu útinnast regluliga.
Stk. 4. 1) 3) Alifeløg, sum hava laksaaliloyvi, skulu fyri hvørt aliøki sær skráseta og boða frá til Heilsufrøðiligu starvsstovuna, um nakað havsúgdjór ótilætlað doyr í sambandi við alivirksemi. Fráboðast skal slag av og tal á havsúgdjóri. Fráboðast skal eina ferð um árið til Heilsufrøðiligu starvsstovuna í tí sniði, sum starvsstovan ásetur. Heilsufrøðiliga starvsstovan skal lata upplýsingarnar víðari til granskingarstovnar og myndugleikar, sum biðja um tað.
§ 18 a. 1) Ein og hvør, sum hevur ræði á aliloyvum, sbr. § 7, stk. 2, og ein og hvør, sum hevur ræði á kapitalpørtum sbr. § 7, stk. 3, skal boða alifelagnum frá.
Stk. 2. Ein og hvør, sum ikki er heimahoyrandi í Føroyum, og sum hevur ræði á meira enn 20 prosentum av felagskapitalinum í alifelagnum, sbr. § 7 a, stk. 1-4, skal boða alifelagnum frá.
Stk. 3. Tann, sum hevur ræði á kapitalpørtum, sbr. § 7, stk. 3, í tveimum ella fleiri alifeløgum skal, umframt at boða alifelagnum frá um eigaraviðurskiftini í alifelagnum, eisini boða alifelagnum frá um eigarapartin í hinum alifeløgunum.
Stk. 4. Hevur alifelag fingið fráboðan, sum nevnt í stk. 1-3, skal felagið boða fyritøkuni sum hevur ræði á felagnum, sbr. § 7, stk. 2 ella kapitaleigarunum, sbr. § 7, stk. 3 og § 7 a, stk. 2-4, frá, at møtirætturin og atkvøðurætturin á aðalfundi ikki kann útinnast í stríð við viðtøkur felagsins, sbr. § 7, stk. 5 og § 7 a, stk. 5.
Stk. 5. Alifelag skal skjótast gjørligt boða landsstýrismanninum frá um fráboðanir eftir stk. 1-4.
Stk. 6. Alifeløg skulu í viðtøkunum hava ásetingar um fráboðanarskylduna eftir stk. 1-3.
Stk. 7. Landsstýrismaðurin ásetir í kunngerð nærri reglur um fráboðanir eftir stk. 1-3 og stk. 5.
Bann fyri tilætlað at avlíva havsúgdjór í sambandi við alivirksemi 3)
§ 18 b. 3) Tað er bannað einum og hvørjum tilætlað at avlíva havsúgdjór í sambandi við alivirksemi.
Stk. 2. Alifeløg, sum hava laksaaliloyvi, skulu í staðin seta í verk onnur fyribyrgjandi tiltøk, sum kunnu tryggja, at havsúgdjór ikki nærkast ella sleppur framat aliringum, har fiskur er í.
Skylda at veita eftirlitsmyndugleikanum hjálp o.a.
§ 19. Tann, sum rekur virksemi, ið er fevnt av lógini, hevur skyldu til at geva landsstýrismanninum atgongd til øll øki og útgerð, sum hoyra til virksemið, soleiðis at landsstýrismaðurin kann røkja sínar uppgávur sambært lógini.
Stk. 2. Tann sum rekur virksemi, ið er fevnt av lógini, skal lata neyðug høli, útgerð, tilfar, verur og arbeiðshjálp til taks til fremjan av eftirlitinum og annars hjálpa við eftilitsarbeiðinum.
Gjøld
§ 20. Til tess at fáa og varðveita aliloyvi, verður rindað eitt árligt gjald eftir nærri reglum, ásettum í kunngerð frá landsstýrismanninum.
Kapittul VII
Tiltøk í sambandi við brot
Álegging um tiltøk
§ 21. Í sambandi við brot á ásetingar í lógini ella á ásetingar, settar við heimild í lógini, kann landsstýrismaðurin geva álegging um tiltøk til tess at rætta ólógligu viðurskiftini. Tað kann ásetast freist at fremja tílík tiltøk.
Dagbøtur
§ 22. Til tess at tryggja, at ásetingar í lógini ella ásetingar, settar við heimild í lógini, verða framdar, kann landsstýrismaðurin taka avgerð um dagbøtur mótvegis tí, sum ábyrgdina hevur. Tað kann eisini takast avgerð um dagbøtur, sum fella til gjaldingar fyri hvørt brot. Avgerð um dagbøtur kann ásetast, samstundis sum álegging verður givin eftir § 21 ella seinni.
Stk. 2. Dagbøturnar byrja at renna, um so er, at tann, sum ábyrgdina hevur, ikki heldur freistina at rætta viðurskiftini, sum landsstýrismaðurin hevur ásett, og tær renna so leingi ólógligu viðurskiftini standa við. Dagbøturnar renna tó ikki, um so er, at rætting av viðurskiftunum ikki er møgulig, orsakað av umstøðum, sum ikki kunnu tilroknast ábyrgdarhavandi.
Stk. 3. Har fleiri ábyrgdast eftir avgerðini um dagbøtur, hefta tey ábyrgdarhavandi samhaldsfast fyri, at dagbøturnar verða rindaðar. Dagbøtur eru tvangsgrundarlag fyri útleggi. Landsstýrismaðurin kann fráfella dagbøtur.
Stk. 4. Landsstýrismaðurin kann í kunngerð áseta nærri reglur um dagbøtur, herundir stødd á dagbótum, hvussu leingi tær kunnu renna, áseting av dagbótum og fráfall av tilkomnum dagbótum.
Tiltøk fyri rokning ábyrgdarhavarans
§ 23. Um so er, at ásetta freistin at útinna áleggingina eftir § 21 ikki er hildin, kann landsstýrismaðurin seta tiltøkini í verk.
Stk. 2. Hóast tað ikki er givin álegging eftir § 21, kann landsstýrismaðurin, um tað er neyðugt at seta tiltakið í verk beinanvegin, ella um tað eru aðrar serligar grundir, seta tiltøk í verk fyri at steðga ólógligum viðurskiftum.
Stk. 3. Krevjast kann, at útreiðslurnar til tiltøk eftir stk. 1 og 2 verða rindaðar av tí, sum ábyrgdina hevur. Eru fleiri, sum hava ábyrgdina, hefta tey samhaldsfast fyri útreiðslunum. Krøv um útreiðslur til íverksetan av tiltølkum eru tvingsilsgrundarlag fyri úttøku.
Stk. 4. Landsstýrismaðurin kann í kunngerð áseta nærri reglur um tiltøk.
Kærur
§ 24. Leggur landsstýrismaðurin heimildir sínar eftir lógini til ein myndugleika undir honum, kann hann áseta, at avgerðir, tiknar av myndugleikanum, kunnu kærast til Vinnukærunevndina.
Kapittul VIII
Revsing
§ 25. Tann, sum tilætlað ella av grovum ósketni, ger brot á ásetingar, settar í ella settar við heimild í lógini, kann revsast við bót, hefti ella fongsul í upp til 1 ár, um ikki harðari revsing kann áleggjast eftir aðrari lóg.
Stk. 2. Feløg v.m. (løgfrøðiligir persónar) kunnu áleggjast revsiábyrgd eftir reglunum í kapittul 5 í revsilógini.
Kapittil IX
Ígildiskoma
Ígildiskoma
§ 26. Henda løgtingslóg fær gildi dagin eftir, at hon er kunngjørd.
Stk. 2. Samstundis sum henda løgtingslóg fær gildi, fer úr gildi løgtingslóg nr. 70 frá 9. juni 1988 um aling av fiski v.m., sum seinast broytt við løgtingslóg nr. 18 frá 8. mai 2008.
Tórshavn, 25. mai 2009
Kaj Leo Johannesen (sign.)
løgmaður
Lm. nr. 180/2008
1) Broytt við løgtingslóg nr. 50 frá 30. apríl 2018, har § 2 ljóðar soleiðis: “Stk. 1. Henda løgtingslóg kemur í gildi dagin eftir, at hon er kunngjørd. Stk. 2. Reglurnar um eigaramark í § 1, nr. 8 í hesi løgtingslóg verða nýttar til aliloyvir, sum eru fingin, eftir at løgtingslógin er komin í gildi. Stk. 3. Ásetingin í § 1, nr. 6, § 6 b, um forboð fyri aling á vøtnum og í byrgingum, kemur í gildi, tá hendan løgtingslóg er komin í gildi. Feløg, fevnd av ásetingini, fáa eina skiftistíð til 1. januar 2021.”
2) Broytt við løgtingslóg nr. 128 frá 14. desember 2012, har §§ 2 og 3 eru soljóðandi: “§ 2 Stk. 1. Henda løgtinglógin kemur í gildi dagin eftir, at hon er kunngjørd, og hevur virknað frá 9. august 2012. Stk. 2. Eru viðurskiftini í alifelagi ella móðurfelagi tess hin 9. august 2012 ella seinni ikki í samsvari við § 7 a, stk. 1 – 4 í løgtingslóg nr. 83 frá 25. mai 2009 um aling av fiski v.m., kann alifelagið ikki ogna sær ella fáa tillutað aliloyvi. Stk. 3. Kapitalpartar í alifelagi ella móðurfelagi tess í Føroyum, sum eru fingnir til vega fyri 9. august 2012, verða taldir við í uppgerðini av, hvørt tey í § 7 a, stk. 4, nr. 4 í løgtingslóg nr. 83 frá 25. mai 2009 um aling av fiski v.m. nevndu mørk eru rokkin. § 3 Leiðsluviðurskiftini hjá alifeløgum skulu vera í samsvari við § 7 a, stk. 4, nr. 2 og 3 í løgtingslóg nr. 83 frá 25. mai 2009 um aling av fiski v.m. í seinasta lagi 1. juni 2013.”
3) Broytt við løgtingslóg nr. 65 frá 14. mai 2020, har § 2 ljóðar soleiðis: “Stk. 1. Henda løgtingslóg kemur í gildi dagin eftir, at hon er kunngjørd. Stk. 2. § 1, nr. 2 kemur tó í gildi 1. januar 2021.”


text:
Kl. 14 Fiskikapping v/yvirraskilsi niðri á havnaøkinum
Kl. 15 Súkklukapping við skúlan
Kl. 16 Spøl á vøllinum
Kl. 18 Grilling á skúlaplássinum
Kl. 20 Sámal Ravnsfjall
Kl. 22 Syngi við
Kl. 24 Dansur
20.07.2010
Skráin fyri summarhugnan í Oyndarfirði
Kl. 14 Fiskikapping v/yvirraskilsi niðri á havnaøkinum
- Hans Andrias Olsen er nú leiðari við Stórá og á Glyvrum
- I Am a Rock – no man is an island
- Nýggjárshald í Runavík
- Gøta í Skálafirði
- Kommunuskrivstovan um jóla- og nýggjárshøgtíðina
- Boð frá IRF
- Fýrverk á fjørðinum
- Lunkað hald á stórum degi
- Stórt úrval av P-plássum
- Starvslýsing: Hallarvørður á Skála
- Fróði heiðraður og fráfaringarløta fyri 3 sløkkiliðsmonnum
- Arni Klein Abrahamsen helt hesa røðu til jólatræshald á Skála 28.11.2020 (mynd: Annika Klein)
- Kunngerð um broyting av Býarplaninum fyri Runavíkar kommunu
- Frumsýning við Olaf Johannessen í Løkshøll 05.12.2020
- Fíggjarætlanin 2021 tøk á heimasíðuni
- Jólatrø verða tendrað og jólabrandbilurin vitjar
- Viðmerkingar til umhvørvispolitikkin
- Skattalistin fyri 2019
- Starvslýsing: Gartnaralærlingur til Runavíkar kommunu
- Starvslýsing: Vatnmeistari til Runavíkar kommunu


text:
- Tíðindi, mentan og ítróttur
Seks milliónir aftrat til Glasir
Skúladepilin í Marknagili hevur framvegis brúk fyri pengum til byggingina.
Nú verður biðið um seks milliónir krónur.
Í februar í fjør fekk Landsverk ábendingar um, at útstoypingar millum betongelement ikki vóru gjørdar eftir krøvunum í verkætlanartilfarinum.
Kanning vísti, at allar fúgur í berandi veggjum skulu útstoypast til fulnar.
Hetta er ein av fortreytunum fyri at fáa endaligt nýtsluloyvi til bygningin frá Tórshavnar kommunu, sigur Uttanríkis- og mentamálaráðið.
Sagt verður eisini, at arbeiðið, sum er mett at vara fýra mánaðir, er við í gerðarrættarmálinum millum Landsverk og TG-Verk.
Har fellur avgerðin fríggjadagin í næstu viku.
Sí eisini


text:
Vit ynskja, at tað verður framleitt nýtt føroyskt tilfar, ið upplýsir og vísir ADHD frá ymsum vinklum. Tað kann m.a. verða persónslýsingar ella ein meira fakligur vinkul av ADHD.
Hevur tú hug og hegni, at framleiða tilfar um ADHD, kunna vit hjálpa við at skaffa fígging. Skriva eina umsókn til okkara við C.V og stutt um filmin og send til [email protected]
– Eisini savna vit annað føroyskt tilfar og gott útlendskt undirvísingartilfar.
Rundferð jan. 2020 : Evnið ADHD hjá børnum og vaksnum (óredigerað stroyming
1.røðari Rókur á Fløtum Jespersen sálarfrøðingur “børn við ADHD”
2.røðari Bjørg Dam, foreldur “lívsøga: barn við ADHD”
3.røðari Tórmóður Stórá yvirlækni “vaksin við ADHD”
4.røðari Bára Silvansdóttir “lívsøga: vaksin við ADHD”
Tórmóður Stórá “Hvat er ADHD?” August 2019.
Óklipt stroyming av Ráðstevnuni: ADHD Megnartak í NLH aug. 2019
Niclas Heri hugleiðir um ADHD. August 2019
Rebekka Niclasdóttir “Sonurin fær ikki nøktandi skúlatilboð”
Maibritt Hansen “At verða feildiagonoserað og fáa staðfest ADHD sum vaksin” August 2019
https://www.youtube.com/watch?v=HJ0_NG8rR1o&t=4s
KVF Dokumentarurin “Tey glætaðu børnini” 2013
Anna Nolsø Joensen “Við røttu viðgerðini ber alt til” Juni 2019
AV “Tann góða tilgongdin” 2017
Dokumentarurin um Tóra, ið hevði m.a. ADHD at stríðast við.
6 fólk við ymsum avbjóðingum greiða frá, hvussu avbjóðandi tað er at ferðast!
– Í Kastrup og fleiri øðrum størri flogvallum ber til at fáa serligt lyklaband, sum diskret vísir, at tú kanst hava brúk fyri serligari vegleiðing og hjálp!
– Øll kunna fáa lyklabandið við kunningardiskarnar, og tær nýtist ikki at greiða frá tínari avbjóðing.


text:
Gana skuldi verið lutfalsliga ríkt land. Tilfeingið er nógv: gull, aluminiumsmálmur, olja. Har fruktar væl, fólkið er ungt og eitt hitt best skúlaða í Afrika. Men í mong ár hava politisku viðurskiftini verið ótrygg, lítið hevur fingist fyri útfluttu vørurnar, og fíggjarligt óskil og vanstýri hava steðgað búskaparligu menningini í Gana. Fleiri enn 50 fólkasløg eru í landinum, hvørt við sínum máli og sínum siðum. Fjølmentast er akanfólkið. Upp í akanfólkið hoyra asantear fyri sunnan, dagombanar fyri norðan og ewenar í Útsynningsgana.
Tá ið fyrstu evropearar komu til Gana í 15. øld, nevndu teir landið Gullstrondina, tí fólkið læt teimum gull í býti við vørur. Bestu gullsmiðirnir vórðu asantefólk, og bæði prestar og kongar asantefólksins gingu við tungum gullprýðum at vísa høgu tign sína. Eindarteknið, tjóðmerkið hjá asantefólkinum, var gullkrakkur, ið varð hildin at vera dottin niður av himli. Enn verður nógv gull høgt í gomlu námunum hjá asantefólkinum og flutt út.
Gana var fyrsta svarta landið í Afrika, sum sleit frá hjálandaveldi sínum í 1957. Fyrsti forsætisráðharrin var Kwame Nkrumah, ið hevði staðið á odda fyri uppreistrinum ímóti bretska hjálandaveldinum. Í fyrstuni var hann ógvuliga høgt í metum, men tá ið fór at ganga afturá búskaparliga, vendu fólk honum bakið, og í 1966 varð hann settur frá.
Í hvørjum einasta býi í Gana er lívligur marknaður, hagar fólk úr býnum og uttan um býin koma at handla. Her kanst tú keypa og selja alt møguligt, mat, dýr, byggitilfar - enntá handilstenn. Meginparturin av teimum, sum handla á marknaðinum, eru konufólk. Summi teirra vinna nógvan pening, men flestar teirra hava tað sum vinnu framíhjá.
Eitt av størstu byrgdu vøtnum í heiminum, Voltavatn, er oman fyri Akosombobyrgingina í Voltaá. Tá ið byrgingin varð løgd um ánna í 1960-árunum, vóru eini 85.000 fólk noydd at flyta av tí lendi, sum skuldi verða sett undir í vatni. Ravmagnið frá orkuverkunum verður nýtt í sethúsum og til verksmiðjur í býnum Tema. Ravmagn verður eisini selt londunum Togo og Benin.
Kakaotræið má vaksa í skugga, meðan tað er ungt og krevur nógv vatn, tá ið tað er fullvaksið. Tí veksur kakaotræið væl í skógunum í Suðurgana, har nógv avfall kemur niður. Her verða kakaotrøini sett niður ímillum banantrø, sum skugga væl fyri sólini. Sjey ár eftir tað, at kakaotræið er gróðursett, ber tað frukt. Kakao er stór vinna í Gana, og onkuntíð er kakao upp í 80% av útflutninginum í landinum um árið; men Gana er nú í harðari kapping við grannalandið Fílabeinsstrondina og lond úr Landsynningsasia um altjóða kakaomarknaðin.
Fyri øldum sínan vóru stór ríki, t.d. Ashantiríki og Maliríki, í tí øki, sum verður nevnt Vesturafrika. Søgur um nógv gull drógu evropearar higar, og í 1880-árunum var næstan alt Vesturafrika evropeiskt hjáland. Vesturafrika vann ikki sjálvræði aftur fyrr enn í 1960-árunum. Hóast nógv olja, gull, viður og annað náttúrutilfeingi er her, eru næstan øll 15 londini í Vesturafrika fátæk lond. Her búgva ógvuliga mong fólkasløg - bara í Nigeria eru fleiri enn 200 fólkasløg og ættarbólkar. Stóra fátækadømið og stríð ímillum fólkasløgini hava verið atvold til drúgvan politiskan ófrið í flestum londum í Vesturafrika.
Vesturafrika kann sigast at vera býtt sundur í ein norðara og ein sunnara part, tá ið talan erum veðurlag og landslag; sama kann verða sagt um tað átrúnaðarliga. Fyri norðan eru flestu fólk muslimar, fyri sunnan eru mong fólk kristin. Í øllum Vesturafrika eru eisini gamlir afrikanskir átrúnaðir, t.d. voodoo, sum er vanligur í Benin.
Fórt tú eina ferð norðaneftir og suður ígjøgnum hesi stóru lond, hevði tú sæð ógvuliga hugtakandi og fjølbroytt tropulandslag. Gróðurin hevur lagað seg eftir, hvussu nógv avfallið er. Suðuri við strondina regnar illa, men fyri norðan regnar lítið, og har er javnan ringur turkur. Sumstaðni er regntíð einar 4-6 mánaðir. Tað, ið eftir er av árinum, kemur ikki dropi av luftini.
Í hesum parti í Afrika eru tvey púra ólík sløg av búnaðarfólki - bøndur og flakkfólk. Bøndurnir hava bygt sær hús tætt við smáu jarðarteigar sínar, har teir dyrka grøði til seg og síni. Summir dyrka eitt sindur at selja, t.d. kakao ella oljutrø. Flakkfólkini, t.d. fulanifólkið, fara tvørtur um alt økið við fenaði sínum at fáa fenaðin á beiti. Flestu flakkfólkini búgva í turrlendinum fyri norðan, har illa ber til at dyrka jørðina.
Kornsløgini hirsa og rís verða dyrkað víða um í Vesturafrika. Hirsa er vanlig grøði í turra lendinum fyri norðan, men rís veksur best, har avfallið er nógv, soleiðis er eisini við rótplantum sum t.d. jamsrót og maniok. Ein hin best dámdi rætturin er jarðnøtastúvningur og jollofrís, ið er senegalskur serrættur av rísi, tomat, leyki og kryddi, sum verður etin aftur við steiktum kjøti.
Maniok og jamsrót verða kókað og etin t.d. aftur við fiski, høsnarungum ella geitakjøti.
Norðari partur í Vesturafrika er í heitasta Sahara. Her veksur næstan einki. Oyðimørkin breiðir seg ella minkar eftir, hvussu turt tað er í útryðjuni í oyðimørkini.
Karga og turra graslendið og runnalendið norðuri í útryðjuni í oyðmørkini verður nevnt Sahel - orðið merkir oyðimarkarstrond á arabiskum. Bara heilt fá trø vaksa í hesum lendi.
Longri suðuri regnar meir - her er savannan, ið eru víðar grasfløtur. Har vaksa akasiutrø, baobabtrø og onnur trø spjødd. Stórur partur í Vesturafrika er savanna.
Suðuri við strondina regnar illa; her veksur tropuskógur. Her eru mong dýr, og her vaksa nógvar plantur, men ikki í so stórum meingi sum í regnskógunum í Miðafrika.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Accra
Vídd: 238.540 km2
Fólkatal: 23.887.812
Alment mál: enskt
Átrúnaður:
afrikanskir átrúnaðir 38% islam 30% kristindómur 24% aðrir 8%
Stýrislag: fólkaræði, fleirflokkaskipan
Gjaldoyra: (nýggjur) cedi (GHS)
- nýggjur cedi kom í gildi í 2007 og svarar til 1000 av (gamla) cedi


text:
SamFelagið hevur tvey høvuðsendamál – inneftir í felagið og úteftir í samfelagið.
Inneftir skal felagið vera ein miðil til fakliga menning fyri einstaka limin og fyri samfelagsvísindi, sum yrkisgrein. Felagið er ein pallur fyri vitanardeiling og fakligum íkasti til og millum limir.
Úteftir skal felagið vera umboð fyri samfelagsvísindi í samfelagnum. M.a. við at kunna um samfelagsvísindaliga gransking og samfelagsvísindaligt arbeiði, styrkja ávirkanina frá samfelagsvísindaligum arbeiði og geva fakligt íkast til samfelagskjakið.
SITANDI NEVND
SamFelagið er stjórnað av eini nevnd við 6 limum, sum vera valdir á ársaðalfundi. Nevndarlimirnir verða valdir fyri 2 ár.
LÍV EGILSDÓTTIR OLSEN
Forkvinna
ELSA MARIA H. HANSEN
Næstforkvinna
ELISA VANG
Nevndarlimur
ERLA WEIHE JOHANNESEN
Kassameistari
UNI HOLM JOHANNESEN
Nevndarlimur
ÁSA HAMMERSHAIMB CHRISTIANSEN
Nevndarlimur
FINN SAMFELAGSFRØÐING
Yvirlit yvir samfelagsfrøðingar við almennari vangamynd
SamFelagið
Fróðskaparsetur Føroya
Jónas Broncksgøta 25
100 Tórshavn


text:
Uppgávur við myndum av djórum og plantum, ið eru at finna í framsýningini. Ætlanin er, at børnini skulu leita og finna, og soleiðis læra seg at eygleiða.
Náttúrugripasavnið hevur gjørt tilfarið til Savnsfagnaðin 2011.
Skúlar og næmingar eru altíð vælkomnir at vitja savnið og brúka tilfarið í undirvísingini.
Tilfarið kann brúkast í fleiri flokkum við tillagingum.
Lærugrein: Náttúra og tøkni
Aldurstrin: 4.-6. flokkur
Kjarnaøki: Heimstaðurin
Førleikamál: At eygleiða og greiða frá ymiskum fiskasløgum.


text:
Føroyingurin Gullak Madsen, sum býr í Hirtshals, letur í løtuni eina nýggja og stóra Ruth byggja.
Talan verður um størsta fiskiskip í danska flotanum, og skrokkurin er nú komin væl ávegis.
Skrokkurin, sum verður gjørdur í Gdynja í Póllandi er málaður, og nú manglar sum so bara at seta brúnna á, og síðan verður skrokkurin sleipaður til Skagen, har skipið skal gerast liðugt á Karstensens skipasmiðjuni.
Nýggja Ruth verður knappar 90 metrar lang, og 17 metrar breið, og skrokkurin verður líka sum tann hjá nýggja Christian í Grótinum.
Hetta er næsti nýbygningurin, sum Gullak Madsen letur byggja í Skagen.
Undanfarna Ruth, sum Gullak Madsen lat byggja í 2016, varð seld til Noregs í fjør, og í tí sambandi yvirtók Gullak Madsen eitt eldri nótaskip, sum skal fiskakvoturnar til nýggja Ruth eftir ætlan verður latin eigarunum í juni í ár.


text:
Eg eri í løtuni staddur niðrið í lestrarørindum, og havi eg tí ikki fylgt pornokjakinum sjálvur, men gjøgnum vinfólk og famulju, haldi eg meg hava fingið eina rættiliga klára mynd. Harafturat kann sigast, at hetta kjak er einki nýtt kjak, so eg minnist enn støðuna hjá teimum víðgongdu vongunum.
Nú kjakið hevur fingið nýtt lív, við at sjálvútróptir apostlar royna at bannlýsa kynslívið, kann eg ikki lata vera við, at taka til orða ímóti hesum ørðskapi. Eg livi, sum er í einum samfelag, har porno er frítt, fólk kunnu brúka porno til inspiratión til kynslívið, einlig kunnu fáa hjálpartól, ella filmar og bløð, ið kunnu gera teirra einsemi stuttligari, pør kunnu krydra teirra kærleikslív. Harvið gerst seks stuttligt, sjálvt eftir fleiri ár. Porno er soleiðis ofta ein miðil fyri størri gleði og kynsligari nøktan.
Tey, ið ikki eru áhugaði kunnu, bara lata vera við at brúka hetta. Eg eri vælvitandi um at ymsir snævurskygdir og forstýraðir persónar, longu hava dømt meg, sum ein verri grís, men hetta sigur meira um tey enn um meg. Eg havi eitt náttúrligt forhold til porno, onkuntíð er tað stuttligt sum kryddarí, men tað er so tað. Eg blandi meg ikki í kjakið tí eg havi ein øgiligan tørv á inspiratión, men tí, at um eg ella onkur annar hevur hendan tørv, so skal eingin annar siga, at vit ikki mugu.
Eg hevði nokk ongantíð verið vorðin tann avbalanseraði og vælfungerandi persónur, eg eri, var tað ikki fyri tey pornobløðini, sum góvu mær tað fyrsta innlitið í kynslívið. Annars var eg kanska blivin eitt gamalt grenj, sum hevði ilt í reyvini yvir hvussu onnur livdu, hvat onnur máttu síggja, og hvat onnur høvdu brúk fyri. Eitt sindur av nakinleika skaðar ongan, kanska heldur tvørturímóti.
Eg varð so glaður, tá eg hoyrdi, at sjálv gamla háborgin hjá sensuri Útvarp Føroya, var farin at hýsa einum kynslívspostkassa fyri ung. Ung fólk, ið vaksa upp í einum samfelagið, ið við lóg útihýsur nøkrum so basalum sum paring, hava brúk fyri vegleiðing, fyri at hava nakran møguleika fyri at blíva vælfungerandi. Men nú loypa hesir somu sjálvútróptu apostlar á hesa sending, og vilja útihýsa henni. Hvat melur í heysinum á sovorðnum fólki?
Tað er ein syrgilig støða, at politikarar blanda kristindóm upp í fjølmiðlapolitikk, eru vit ikki komin longur enn so? Hvar eru teir politikkararnir, sum hava dirvi til at avskaffa handan avoldaða pornopolitikkin í Føroyum. Vísa at eisini Føroyar er eitt frítt land, har fólk kunnu hugsa frítt uttan at verða forfylgd av víðgongdum trúðarbólkum.
Annars haldi eg, at tað er burturvið yvirhøvur at tosa um slíkt í hesi samskiftisverð, internetið hevur longu opna eitt portur, so eisini føroyingar kunnuð uppliva porno, vónandi kann hetta skapa eitt meira náttúrligt forhold til evnið.
Niels Uni Dam
yrkjari, rappari og lesandi


text:
Leygardagin 11. desember skipa Frælsur Ítróttur Føroya og Bragdið fyri 2. umfari av Vetrarkappingini 2010-11 í renning í Havn.
Startur og mál er á Tórsbreyt. Runnið verður oman eftir Ringvegnum, síðani til vinstru á Hvítanesvegnum, til vinstru eftir Skræddaragøtu framvið Svartafossi, og yvir til Tórsbreyt. Tey yngru renna teinin einaferð, tey eldru renna teinin fýra ferðir. Allir aldursbólkar byrja samstundis kl. 11.00.
Frá startiunum í VK-2 í desember 2008
Kappast verður í hesum bólkum:
Vaksin kvinnur og menn opin bólkur (f. 1994 ella fyrr) – 12 km
Vetaranar kvinnur og menn ( f. 1956-65 ) – 12 km.
Menn Superveteranar ( f.1955 ella fyrr ) – 12 km.
Kvinnuunglingar og mansunglingar (f. 1989-1994) – 4 km
Gentur og dreingir (f. 1995-1999 ) – 4 km
Tilmeldingin liggur klár, og skal vera avgreidd innan fríggjakvøldið 10. desember kl. 21.00. Startnummur verða avheintað við Tórsbreyt leygardagin frá kl. 10.00. Tá verður luttøkugjaldið, ið er kr. 50,- fyri teir elstu aldursbólkarnar og kr. 20,- fyri tey yngru, eisini goldið. Tilmelding kann eisini fara fram á Tórsbreyt frá kl. 10.00.
Samstundis sum hetta er 2. umfar av Vetrarkappingini, er hetta esini opin kapping, har øll kunnu luttaka.


text:
Evas døtre
Í meira enn 50 ár hevur 80 ára gamla Emma Bauer fjalt yvir einum ræðuligum loyndarmáli. Men tá hjúnalagið hjá hennara ommubarni byrjar at ridla, sær Emma tey djúpu spor, sum loyndarmálið hevur sett í lívinum hjá døtrum og ommubørnum hennara. Fer sannleikin at loysa trupulleikarnar ella fer hann at skapa enn fleiri ólekjandi sár?
Einhvør mamma, systir og dóttir fer at kenna seg aftur í onkrum í hesi spennandi skaldsøguni um kvinnurnar og teirra familjur í 20. øld.
Rithøvundur: Lynn Austin
Forlag: Lohse
Útgivin: 2015
Blaðsíður: 412


text:
Í gjár varð manningin á Orminum langa heiðrað av Tórshavnar kommuna fyri FM-sigurin hjá tíggjumannaførunum í ár. Hetta var í móttøkuhúsinum hjá kommununi í Tróndargøtu.
Tey vóru ógvuliga gestablíð hjá kommununi, og Annika Olsen, borgarstjóri, bar manningini á Orminum Langa og umboðum fyri Róðrarfelagið Knørr eina sera vakra heilsan. Í næstum verður móttøka fyri hinum vinnandi manningunum hjá róðrarfeløgunum í Havn.
Niðanfyri er heilsanin, sum Annika Olsen, borgarstjóri, bar fram á móttøkuni.
—
Móttøkuhúsið, 28. august 2018
Góðu tit øll, manning á Orminum Langa og umboð fyri Knørrafelagið.
Hjartaliga vælkomin í móttøkuhúsið. Eg kann nevna, at móttøkuhúsið hjá Tórshavnar kommunu er einasta veruliga móttøkuhús í landinum. Húsið verður brúkt sum alment móttøkuhús, tá eitt nú forsetar og tey kongaligu vitja, men eisini til onnur høvi, har tørvur er á virðiligum umstøðum í ymsum sambondum, eitt nú í sambandi við FM, EM og VM-kappingar innan fleiri ítróttargreinir.
Og sum føroyameistarar í tíggjumannafarsróðrinum 2018, eiga tit sjálvsagdan lut í hesum møguleika.
—
Hósdagin í farnu viku fingu tit fína vitjan, tá Fríðrikur krúnprinsur við fylgi ikki gjørdi mætari enn at støkka inn á gólvið í neystinum í Evensens pakkhúsi, har bátarnir hjá Knørrafelagnum standa. Her greiddi Heini Hátún eldhugaður frá stoltu søgu felagsins og ikki minst um okkara serligu søgu viðvíkjandi árabátinum.
Tað var nú ikki smávegis, tit gjørdu burturúr hendan dagin – eisini á Facebook – millum annað tí at tit høvdu skipað tykkara egnu Se & Hør-brigadu til at avmynda hesa stórhending!
Alfred Gullbein hevði smíðað krúnprinsinum ein borðabát – sigst, tað er tann seinasti, áðrenn Alfred leggur knívin á hillina – og sum tann óføri ítróttamaður, krúnprinsurin er, so var hann sera áhugaður í at hoyra um føroyska róðrarmentan.
Hetta er nokkso stuttligt, at Knørrafelagið nú var vertur fyri komandi danmarkarkongi, tí tað var vist miðskeiðis í áttatiárunum, at nakrir ungir havnardreingir ætlaðu sær at rógva kapp. Til tað má mann hava ein bát og teir keyptu sær eitt áttamannafar og kallaðu tað Knørr.
Bara ein av teimum hevði hildið á eini ár fyrr – men tá ólavsøkan var av, tá vóru teir føroyameistarar!
Hetta er stutta útgávan av eini sera stuttligari ítróttarsøgu. Fyri 10 árum síðan fekk felagið sítt fyrsta tíggjumannafar – tað var Ormurin Langi. Síðan royndu tit Norðingin, gamla Eysturoying, men nú fingu tit so nýggjan Orm, sum tit nú hava vunnið føroyameistaraheitið við.
Eg veit, at tit framvegis hava fyrsta Ormin, og at tit kalla hann Kongin – kanska hesin nýggi hóskandi fær heitið Krúnprinsurin, tá hann eina ferð verður stúvaður burtur ella sendur á Bátasavnið.
—
Knørrafelagið hevur mangan imponerað – kanska serliga stuttligt hevur tað verið hjá okkum konufólkum at síggja kvinnurnar á Jarnbardi smyrja alt av einar 15 ferðir síðan fyrst í nítiárunum. Tað var eisini stuttligt á ólavsøku, tá Vinjard skrivaði á heimasíðuni, at old girls við Jarnbardi høvdu vunnið fyri túsundu ferð.
Tambar gjørdist føroyameistari fyri fyrstu ferð, báðir Jallarnir vóru á pallinum og samlaða úrslitið var trý ólavsøkugull og tvey ólavsøkusilvur.
Men í ár er tað Ormurin Langi, sum serliga hevur stolið myndina, og sum nú fyri fyrstu ferð fór avstað við FM-heitinum.
Eg havi hug at lesa eitt stuttligt brot av heimasíðu tykkara, sum lýsir, hvussu fløkt tað heila kann vera:
“Umborð á Orminum Langa sita tíggju vaksnir menn og ein dama. Búsitandi kring landið hava tey savnast hvønn dag í einum neysti í Kollafirði fyri at rógva í einum báti úr Havn. Alt eftir, hvussu tú spyrt, so telur manningin onkustaðni millum níggju havnarmenn, fimm hoyvíkingar, fýra bíggjarmenn, ein sandoying, ein viðoying, ein skálamann, ein húsvíking, ein íslending og ein skálvíking.”
Ja, tað er ikki altíð lætt at finna útav. Men so skal eg skunda mær at siga, at tað ger tað avgjørt ikki verri, at tit vunnu á akkurát Klaksvíkingi, sum var einasti bátur, ið kundi hótta tykkum.
Sostatt gjørdust tit bæði ólavsøkuvinnarar og føroyameistarar.
Líka mikið, so eru vit stolt av tykkum, og eg skal vegna Tórshavnar kommunu ynskja tykkum hjartaliga tillukku við føroyameistaraheitinum og ynskja tykkum blíðan byr víðari.
Hjartaliga til lukku!
Annika Olsen,
borgarstjóri
Kelda og mynd: Tórshavnar kommuna á Facebook


text:
Við elektro magnetiskari orku (HIFEM) High Intenity Focused Electro-Magnetic sendir EMSCULPTURE impulsir inn í vøddarnar, ið far vøddarnar til at trekkja seg saman. Viðgerðin aktiverar nógv fleiri vøddafibur enn tað er møguligt við kropsligari venjing.
Ein viðgerð á 30 min far vøddarnar til at trekkja seg saman 20.000 ferðir. Tað svarar til 20.000 sit-ups ella 20.000 squats, alt eftir hvat umráðið tú fært viðgjørt! Tá vøddarnar trekkja seg so skjótt saman uttan hvíld, blíva vøddarnir størri og sterkari.
Øll orkan, ið verður brúkt, fær tær tættliggjandi feittkyknurnar at minka. Kroppurin frástoytir náttúrligt tær oyðilagdu feittkyknurnar.
Samansetingin av feittminking og vøddaøking ger at vøddarnar síggjast betur.


text:
Tollavgreiðsla
Vøra, sum er komin til Føroyar, skal sambært galdandi tollreglum tollavgreiðast, áðrenn hon kann útflýggjast.
Vit bjóða okkum at tollavgreiða vøruna fyri kundan. Tá kundin hevur goldið fyri MVG og møguliga frakt, koyra vit vøruna út.
Um kundin ynskir at tollavgreiða vøruna sjálvur, er hettar møguligt. Tá senda vit tey neyðugu skjølini til kundan, sum síðani setur seg í samband við tollstovuna. Tá vit hava móttikið útflýggjanarloyvið frá Taks koyra vit vøruna út.
Eisini kunnu vit fáa til vega EUR.1-cerfikat til vøru, ið er framleidd í EU, og hevur eitt virði yvir € 6.000.
Tolllógin
Í samband við tollavgreiðslu er hent at kunna seg um galdandi tolllóg. Niðanfyri er leinkja til tolllógina í Føroyum.
Ivamál?
Eru ivamál ella spurningar í samband við tollavgreiðslu, so ring til okkum! Vit hjálpa tær fegin við at fáa alt til hølvdar og tryggja tær eina skjóta og góða tollavgreiðslu.


text:
- Home 9 fyrilestrar eftir Andrew W. Sloan
Greinar
15 bíbliuvers til uggan og troyst13. januar 2020
Fimm góðar orsøkir til at lesa bíbliuna14. november 2016
Tíðindi
Klæmint Eliasen og Karl Jóhan Nielsen leygardagin 2. desember28. november 2017
Bíbliutímar leygardagin 30. september26. september 2017
Filippibrævið við Niels Johannesen komandi mánakvøld16. september 2017
Tags
2. Korintbræv Bræv judasar Bíblian Dómararnir Egyptaland Einar Vang Frelsa heilaggering heilagi andin Høgni Johannesen Ingvard Petersen Jens Bech Jesus John Færø Josva Juda Júst Vang Karl Jóhan Nielsen Klæmint Eliasen Kongar Matteus Niels Johannessen Nýggja testamenti Oddur á Lakjuni paulus persónar Pætur Hansen Richard Schwartson Rættvísgering Rómbrævið samkoman Skapanin Sonni Poulsen Símun Absalonsen Tabernaklið tríeindin tíðarhúshaldini Tíðarskeið uppreisnin Zacharias Zachariassen Ættarfedrarnir Ísrael Øssur Andreassen ápostlasøgan útveljing


text:
Tíðindi
Sólja skoraði ársins mál, tá U15-genturnar hjá Skála vunnu steypafinalu
U15-genturnar hjá Skála vunnu í gjár steypafinaluna um Eilif Arge steypið móti HB.
Dysturin endaði 1-0 til Skála.
Talan var um ein javnan dyst, har avgerðin fall tá fýra minuttir vóru eftir at leika. Sólja Ernstsdóttir tó sakina í egnar hendur tá hon streyk avstað, og við góðum skoti frá brotsteigarmarkinum, langaði hon bóltin í málið.
Ársins mál siga fleiri - tit kunnu sjálvi hyggja eftir málinum her: https://www.facebook.com/Televarp/posts/1257215854662695
Sjóvar kommuna ynskir U15-gentunum hjartaliga til lukku við flotta finalusigrinum.


text:
Um tygum hava átrokandi boð til kommununa ber til at ringja til teknisku deild telefon 565001 ella vakttelefonina 448144. Eisini kunna tygum senda teldupost til teknisku deild aksel@nes.fo
- Tað gongur alt ov væl í kommununum!
- ROÐIN gongur nýggjar leiðir
- Pláss eftir á kvøldskúlanum
- 2 listar og 18 valevnir til kommunuvalið
- Maria undirvíst í 40 ár
- Málningaframsýning í Atelier Gráastein
- Felagsforeldrafundur í Tofta skúla
- Móttøka fyri Mariu í Tofta skúla
- Jógan Martin og Øssur nýggjir fótbóltsmennarar
- Nýtt spælipláss og úti fitnessøkið á Svangaskarði
- “Komið og syngi við” Tiltak fyri pensjonistar 30.10.2016 kl. 14.30
- Læraradagur var í Tofta skúla 5. okt.
- Lesiringurin á Skálafjørðinum byrjar aftur
- U21 landsdystur á Svangaskarði fríggjadagin
- Tofta kvøldskúli byrjar í viku 43
- Presidentur vitjaði á Toftum í gjár
- Kunngerð um kommunuvalið 8. november 2016
- Nýggjar loftmyndir úr Nes kommunu
- Svimjihylurin er opin aftur
- Ljós á gøtuna frá Lýðarsvegi til Regnaveg
- Broytingar í Skálafjarðar læknadømi
- Broyttar upplatingartíðir á Endurnýtsluvirkinum
- Svimjihylurin er stongdur í dag
- Lýðarsvegur er nú asfalteraður
- “Time Out” Tilboð hjá Sinnisbata


text:
Í gjárskvøldið var almannakunngjørt, at Neyðars skrímsl (á íslendskum: Skrímsli í vanda) vann íslendsku barnabókaheiðurslønina í ár! Undirritaða hevði tíverri ikki møguleika at vera á staðnum til hátíðarhaldið, men hinir báðir høvundarnir, Áslaug Jónsdóttir, høvundur og teknari og Kalle Güettler, høvundur, vóru á staðnum. Sjálvandi harmiligt at missa møguleikan fyri… les meira…. →
Tríggar útgávur varð tað til í 2017, allar komu seint á árinum. Tann stórsta av teimum var myndabókin Neyðars skrímsl, tann 9. skrímslabókin. Sum hinar Skrímslabøkurnar er hon eitt óvanligt samstarv millum tríggjar høvundar út trimum londum, Áslaug Jónsdóttir úr Íslandi, sum afturat at vera høvundur eisini ger flottu, úttrykksfullu… les meira…. →
(Ummælið eftir Laufey Brynhildardóttir á Facebook tann 1. mai 17) Bókin er pallurin Var so heppin at síggja leikin Skrímslalív í Norðurlandahúsinum í vikuskiftinum. Talan er um ein sonevndan “pop-up” leik, og er tað nakað sum frøðir meg, so er tað pappír og pop-up. Vit kenna øll til lukku-kortini, sum… les meira…. →
30. apríl var frumsýning av 5. leikinum hjá Karavella Marionett-Teatri: Skrímslalív. Sýningin var í Norðurlandahúsinum í samband við at stóra samvirkna skrímslaframsýningin hjá Áslaug Jónsdóttir: Heima hjá Skrímslunum var í Norðurlandahúsinum. Leikurin er yvir fýra av vældámdu skrímslabókunum eftir Rakel Helmsdal, Áslaug Jónsdóttir og Kalle Güettler, Skrímslavitjan, Klandursskrímsl, Skrímslakiskan og… les meira…. →
Bøkurnar um lítla skrímsl og Stóra Skrímsl hava trý “foreldur”: Tríggir høvundar hava funnið uppá og skrivað søgurnar og ein teirra ger tær frálíku myndirnar, sum eru so lættar at gerast góður við. Høvundarnir eru Áslaug Jónsdóttir, íslendskur høvundur og illustratorur, Kalle Güettler, svenskur høvundur og Rakel Helmsdal, føroyskur høvundur… les meira…. →
Góð tíðindi eigur man ikki at liggja á, tí kanska onkur annar eisini heldur tað vera góð tíðindi. Seinasta mánaðin havi eg fingið tey gleðiligu boð, at báðar bøkurnar, sum eg sendi forlagnum hjá mær, Bókadeildini, beint fyri ársskiftið, eru góðkendar til útgávu. Sjálvandi skulu tær nú gjøgnumarbeiðast, men tað… les meira…. →
Lítla skrímsl og Stóra Skrímsl eru komin til Føroyar og eru í ferð við at seta heim síni upp í Norðurlandahúsinum, so tit øll kunnu støkka inn á gólvið hjá teimum. Har kanst tú spæla, tekna, klintra og lesa bøkur saman við teimum. Ert tú barn ella hevur børn ella… les meira…. →
Eisini av míni kærastu svensku oyggj kom ein heilsan: Vi gratulerar Rakel Helmsdal från Färöarna Rakel Helmsdal från Färöarna har fått Västnordiskt Råds barn- och ungdomslitteraturpris för sin bok ”Hende, som roede mod regnbuen”. Rakel Helmsdal har en stark koppling till Biskops Arnö. Under de senaste fyra åren har hon… les meira…. →
Fleiri gomul tíðindi: Tú gerst ikki rithøvundur, tí tú væntar tær at gerast ríkur. Tú verður rithøvundur, tí tú bara mást sleppa at siga søgur, hóast tú nærum onki fært fyri tað. Forleggjarar, prentarar, bókhandlarar og onnur, sum eru um bøkurnar, eftir at vit hava skrivað tær, fáa øll sína… les meira…. →


text:
Í samband við Fjarðastevnuna skipar Skála ítróttarfelag fyri einum serligum tiltaki í ítróttarhøllini á Skála sunnudagin 14. Juni kl. 17.00. Ein partur av tiltakinum verður ein talentkapping fyri øllum ungum/børnum, sum hava hug at luttaka við eini framførslu. Tað kann vera einstaklingar ella í bólkum. Tey luttakandi kunnu framføra eitthvørt, tey halda seg duga, tað kann vera at ganda, dansa, spæla okkurt ljóðføri, syngja, fimleik ella okkurt heilt annað. Luttakararnir skulu vera millum 7 og 16 ár og luttøkugjaldið er 70 kr. fyri hvønn og fyri hvørja luttøku. Tann hepni vinnarin vinnur eitt gávukort á 2.500 kr,- Nummar tvey og trý vinna eisini gávukort.
Ætlanin við tiltakinum er, at øll sum tora og vilja kunnu sleppa at føra fram á palli við góðari útgerð. Fyrireikarnir leggja dent á at gera tiltakið so gott og spennadi og at skapa góðar karmar fyri tey luttakandi. Høllin verður prýdd, og tey hava leigað ljóð og ljósútgerð. So hetta er eitt frálíkt høvi hjá ungum og børnum at royna seg á palli við onkrum, tey hava hug til.
Tilmeldingarfreistin er 5.juni, og tey, sum hava hug at melda seg til, kunnu senda email til toraj@post.olivant.fo og skriva navn, telfonnummar, aldur, og hvat tey ætla at framføra. Eisini ber til at ringja á tlf. 442600 eftir kl. 19.00
Umframt talentkappingina vera kendir gestasangarar, dansarar og kent frasøgufólk.
26.05.2009
Nú skal føroya størsta talent finnast !
Í samband við Fjarðastevnuna skipar Skála ítróttarfelag fyri einum serligum tiltaki í ítróttarhøllini á Skála sunnudagin 14. Juni kl. 17.00. Ein partur av tiltakinum verður ein talentkapping fyri øllum ungum/børnum, sum hava hug at luttaka við eini framførslu. Tað kann vera einstaklingar ella í bólkum. Tey luttakandi kunnu framføra eitthvørt, tey halda seg duga, tað kann vera at ganda, dansa, spæla okkurt ljóðføri, syngja, fimleik ella okkurt heilt annað. Luttakararnir skulu vera millum 7 og 16 ár og luttøkugjaldið er 70 kr. fyri hvønn og fyri hvørja luttøku. Tann hepni vinnarin vinnur eitt gávukort á 2.500 kr,- Nummar tvey og trý vinna eisini gávukort.


text:
Gro Røsth
Gro Røsth er norskur rithøvundur, fødd 9. juni 1945 í Ålesund og búsitandi í Ski kommunu.
Hon gav sína fyrstu bók út í 1975 undir navninum Gro Skeide.
Høvuðsevni í bókum hennara er samband millum ættarliðini og seinnu árini hevur hon skrivað nakrar um, hvussu tað er at vera barn við diabetes.
Hon hevur starvast sum læraravikarur og sum journalistur og starvast í dag sum leiðara á Frivillighetssentralen í Frogn.
Útgávur:
2011 Sámal púra einsamallur (violettur krabbi)
2012 Sámal verður bangin
2014 Sámal og okkurt, sum nístir
Heimasíða:
www.grobok.no


text:
Páll Guðlaugsson
Páll Hagbert Guðlaugsson (føddur 9. september 1958) er ein íslendskur fótbóltsvenjari og fyrrverandi fótbólsleikari, málmaður. Hann var tann fyrsti venjarin hjá føroyska manslandsliðnum í fótbólti eftir at Føroyar gjørdist limur í FIFA í 1988 og slapp at luttaka í altjóða í altjóða kappingum. Hann var venjari hjá Føroyum frá 1988 til 1993. Tann fyrsti landsdysturin, ið Føroyar spældi í 1988 við Páll Guðlaugssyni sum venjara var ein vinardystur ímóti Íslandi 24. august 1988, sum Ísland vann 1-0. Fyrsti EM-undankappingardystur var spældur í Landskrona í Svøríki ímóti Eysturríki hin 12. september 1990. Føroyar vann dystin 1-0 og skapti harvið sensatión kring heimin, av tí at Eysturríki var eitt av teimum góðu liðunum júst tá.
Lívsleið sum fótbóltsvenjari[rætta | rætta wikitekst]
Hagtølini eru bert viðvíkjandi føroyskum feløgum og føroyska landsliðnum:[1]
- 1988 - 93 - Føroyska A-landsliðið hjá monnum
- 1989 - 91 - ÍF
- 1993 - 94 - EB/Streymur
- 1994 B36
- 1996-97 GÍ
- 2012- KÍ
Lívsleið sum fótbóltsleikari[rætta | rætta wikitekst]
Páll spældi sum málmaður. Hagtølini eru bert viðvíkjandi føroyskum fótbóltsfeløgum:[2]
Keldur[rætta | rætta wikitekst]
- ↑ Faroesoccer.com (venjari)
- ↑ Faroesoccer.com (leikari)


text:
Vegleiðing um generell viðurskifti á síðuni
Vinnugluggin er bygdur upp við einari grønari høvuðsmenu ovast. Trýst á eitt evni, og fram kemur ein grá undirmenu við fleiri møguleikum.
Uttast til høgru á høvuðsmenuini kunnu vera tríggjar hvítar strípur Tær fortelja, at fleiri evnir eru at velja í á høvuðsmenuini. Trýst á strípurnar, og tey koma fram.
Vinnugluggin er gjørdur til teldur og teldlar. Vit mæla til at brúka hann á hesum tólum.
Vinnugluggin virkar í øllum vanligum browsarum, t.d. Chrome, Firefox og Internet Explorer.
Hav tó í huga
Ritar tú inn við gamla brúkaranum (Java), skalt tú brúka Internet Explorer ella Firefox.
Ritar tú inn við Mínlykil, men hevur ikki knýtt allar java-brúkararnar at honum enn, skalt tú brúka Internet Explorer ella Firefox.
Ritar tú inn við Mínlykil og hevur knýtt allar java-brúkararnar at honum, kanst tú rita inn við øllum browsarum.
Gev gætur, at framyvir skal ritast inn í Vinnugluggan við Mínlykil. Hevur tú ikki Mínlykil, kanst tú bíleggja hann á www.minlykil.fo. Knýt hann síðan saman við gamla java-brúkaranum, tá virkar gluggin best.
Oman fyri hvørja talvu á síðuni er ein knøttur, sum eitur “Flyt út dáta”. Trýst á hann og flyt upplýsingarnar frá talvuni yvir í Excel.
Vilt tú fáa meira at vita um einhvørja funku á Vinnuglugganum, kanst tú skriva í leititeiginum ovast til vinstru. Skriva antin alt leitorðið ella ein part og enda við stjørnutekni (*).
Leititeigurin er bert til síðurnar, sum hoyra til "Vegleiðingar".
Fyri at verja upplýsingar tínar, skalt tú minnast til at rita út aftur, tá ið tú hevur avgreitt ørindi tíni á Vinnuglugganum. Trýst á gula knøttin “Rita út” ovast til høgru á síðuni. Skipanin ritar teg sjálvvirkandi út tveir tímar eftir seinastu hending.


text:
Vitleys tunnilsraðfesting
2020-10-18 17:02
Nógvur orðadráttur hevur verið um tunlarnar Norður um Fjall, og tað er væl skiljandi. Verandi tunlar eru út ímóti 60 ára gamlir og hava ongan góðan átt. Hetta hóast Norðoyggjar síðan 1998 og til og við 2015 í hvussu er hava havt nóg mikið av politiskum valdi til at dagføra hesa farleið – tey áttu løgmann stóran part av tíðarskeiðnum og vóru alt tíðarskeiðið væl og virðiliga umboðað í øllum landsstýrissamgongunum.
Minnist meg rætt, vóru tunlarnir Norður um Fjall á gáttini til at gerast veruleiki í 2009. Men so fánaða kjakið burtur í lítið og einki, og tað er kanska ein góð orsøk til tað, tí brádliga fekk ein onnur verkætlan størri skund.
Íbúgvarnir í økinum mundu annars onga løtu ivast í, at tunnilin Norður um Fjall stóð næstur í røðini at gera. Men so við eitt og at síggja til burtur úr ongum tekur landsstýrið eina margháttliga avgerð, sum skelkaði alt fólkið har norðuri. Nú skuldi knappliga tunnil gerast til Viðareiðis í staðin. Eingin ivi er um, at bæði Anfinn Kallsberg og eftirmaður hansara sum formaður í Fólkaflokkinum vóru greiðir yvir, at teir gomlu, ótíðarhóskandi og vandamiklu tunlarnir fóru at bløða fyri teirra avgerð, sum fyrst og fremst hevði til endamáls, at Anfinn Kallsberg kundi laða sær ein varða og tryggja sítt politiska eftirmæli í heimbygdini, áðrenn hann stutt eftir gavst í politikki.
Tí við avgerðini hjá fyrrverandi og núverandi formanni Fólkafloksins blivu tunlarnir Norður um Fjall syftir eini tíggju ár aftur um Viðareiðistunnilin. Og saman við politisku líkasæluni hjá somu monnum í 2009 bleiv bíðitíðin hjá íbúgvunum í Árnafirði, Norðdepli og har um leiðir í minsta lagi 15 ár – spakin er ikki settur í enn, so vit vita ikki, um tað verður longri enn tað.
Oftani er tað so, at søgan endurtekur seg. Og annar telvarin í eini aðrari og meinlíkari politiskari søgu nú nøkur ár aftaná er hin sami sum tá, nevnliga Jørgen Niclasen. Hesaferð er kongurin í politiska talvinum tó ein annar, nevnliga Bárður á Steig Nielsen, løgmaður, ið eisini skal hava tryggjað sítt politiskt eftirmæli í egnum heimabeiti.
Nú umsitur Jørgen enntá samferðslumál, so nú er lætt hjá honum enn einaferð at gera ein Anfinn Kallsberg. Kaninin, hann hesaferð tekur upp úr hattinum, er ein tunnil til Vestmanna. Tikin púra burtur úr ongum og hálaður fram um allar raðfestingar, sum fakligi stovnurin Landsverk mælir til. Bæði partamenn hjá Jørgeni og restin av samgonguni síggja út til at vera fullkomiliga tiknir á bóli. Tí verður ætlanin veruleiki, hvørvur bergholið úr Gøtudali og Inn millum Fjarða sum døgg fyri sól.
Orsøkin til hesa umraðfesting segði Jørgen Niclasen í Kringvarpinum vera, og haldið tykkum nú fast, at trygdin skal setast í hásætið. Ein skuldi trú, at tað hava verið ógvuliga títtar kavaódnir seinastu árini, nú tað í bráskundi var neyðugt at spreingja tunnil til Vestmanna og við tí útseta tunnilin Inn ímillum Fjarða til einaferð miðskeiðis í tretivunum.
Eg havi spurt meg fyri hjá Landsverki, hvussu nógvar dagar tað ikki hevur verið koyrandi eftir Vestmannavegnum tey seinastu fýra árini. Svarið var, at seinastu fýra árini – tað er seinastu umleið 1460 dagarnar – hevði verið ein dagur, ið tað ikki var koyrandi eftir Vestmannavegnum fyri kava. Sjálvandi eru tað tó nakrir dagar, har koyrilíkindini kunnu vera ivasom.
Lat meg beinanvegin undirstrika, at eg als einki havi ímóti, at vestmenningar fáa ein tunnil. Tvørturímóti. Men tað má raðfestast eftir, hvar tørvurin er størstur, og hvat hevur mest skund. Hesar raðfestingar dugir Landsverk best at gera, og har er ongin ivi um, at tunnilin Inn ímillum Fjarða er nógv meira átrokandi enn ein tunnil til Vestmanna.
Men hetta hevur jú onki við raðfesting eftir tørvi at gera. Hetta er bara ein politisk avtala ímillum tveir persónar, har annar hevur alt valdið í samgonguni, og hin skal hava okkurt ítøkiligt afturfyri bara at sita sum ein kransakøkufigurur uttan vald.
Prísurin er, at tunnilin undir Gøtueiði verður syftur helst eini 10-15 ár aftur um Vestmannatunnilin.
Einum nýtist ikki at vera klókasta høvdið í flokkinum fyri at duga at skyna á, hvør av hesum báðum tunlunum hevur størstan skund í mun til ferðsluna og størstan búskaparligan týdning.
Uppskotið hjá fíggjarmálaráðharranum er bæði láturligt og grátuligt. Við einum pennastrokið ger hann fakligu metingarnar og raðfestingarnar hjá Landsverki, sum hann sjálvur hevur ábyrgdina av, til einkis. Einasta grundgevingin, hann er komin við, er ein kavadagur í fýra ár.
Spurningurin er so, um tingumboð samgongunar í norður- og eysturøkinum bara lata seg brúka sum finnur í einum politiskum talvi hjá sitandi fíggjarmálaraðharra og løgmanni.
Livst so spyrst.
Frank Davidsen


text:
Hví verður laksurin fluttur úr Suðuroynni at virkast?
2020-01-15 12:29
"Tað rakar ómetaliga hart, at 40 fólk verða uppsøgd. Tað ávirkar lokalsamfelagið og sjálvsagt eisini fólkini, sum verða uppsøgd persónliga."
"Á tíðindaportalum verður víst á, at fiskur verður fluttur norðureftir at virka, samstundis sum fólk vera uppsøgd í Vági."
Men í nýggju alilógini, sum undanfarna samgonga samtykti, er ásett, at fiskur, sum verður aldur í Suðuroynni, skal virkast í oynni.
Tí hevur Sirið Stenberg sett landsstýrismanninum við vinnumálum ein fyrispurning hesum viðvíkjandi:
Fyrispurningur um flyting av alifiski úr Suðuroynni, settur landsstýrismanninum við vinnumálum, Helga Abrahamsen (at svara skrivliga eftir TS § 52a)
Hvør er orsøkin til, at alifiskur verður fluttur úr Suðuroynni og norðureftir at virkast?
Hvørji undantøk í lóg og kunngerð liggja til grund fyri avgerðini?
Er flytingin av alifiski úr Suðuroynni innan tær ásetingar, sum lóg og kunngerð áseta um, at alifiskur skal virkast í oynni?
Viðmerkingar:
Tað rakar ómetaliga hart, at 40 fólk verða uppsøgd. Tað ávirkar lokalsamfelagið og sjálvsagt eisini fólkini, sum verða uppsøgd persónliga. Tað hava fyrr verið tíðarskeið við ongum arbeiði, og væntandi var, at arbeiði fór at liggja stilt eina tíð tíðliga í árinum. Men nú nakrir dagar eru farnir av árinum eru uml. 40 fólk søgd úr starvi við boðum um, at arbeiði nokk byrjar aftur í summar.
Á tíðindaportalum verður víst á, at fiskur verður fluttur norðureftir at virka, samstundis sum fólk vera uppsøgd í Vági.
Í nýggju alilógini er ásett, at fiskur, sum verður aldur í Suðuroynni, skal virkast í oynni. Undantøk kunnu gevast av landsdjóralæknanum í sambandi við sjúku, og Aliumsitingin hjá Heilsufrøðiligu starvsstovuni kann eisini geva undantak, um tað eru serlig viðurskifti, sum alarin ikki hevur ávirkan á ella kann verja seg ímóti, sum gera seg galdandi. Hesar reglur eru ásettar í kunngerð.
Landsstýrismaðurin verður tí biðin um at svara omanfyrinevndu spurningum, so trygd fæst fyri, at tað, sum fer fram, er sambært ásettum reglum. Tað er stórt bakkast fyri fólk í oynni nú at vera uttan arbeiði í mánaðir.


text:
Peter Maiden – Samrøða í Iktus hesa vikuna
Týsdagin 14. juli komu deyðsboðini av Peter Maiden, fyrrverandi altjóða leiðari í OM (Operation Mobilisation). Á heysti í fjørð fekk hann staðfest ógrøðandi kreft, og seinasta týsdag tók Harrin tænara sín heim í dýrdina. Hann náddi bert 72 ára aldur.
Peter Maiden var Onglendingur. Føddur í norðurenska býnum Carlisle í apríl 1948, har hann vaks upp.
Vitjaði í Føroyum
Hann og konan Win vitjaðu í Føroyum í november 2012, har hann m.a. hevði fleiri seminar í hølunum hjá Dansifrøði í Gundadali í Havn. Hesi seminar vóru væl vitjað. Peter Maiden og Win fingu trý børn, sum hava signað tey við 10 ommu- og abbabørnum.
Samrøða endursend
Kristiliga Sjónvarpsstøðin IKTUS hevði samrøðu við Peter Maiden, tá hann vitjaði í 2012. Leiðslan í IKTUS hevur avgjørt at endursenda samrøðuna í hesi vikuni. Tað er Poul Jóhan Djurhuus, sum er vertur. Samrøðan verður tulkað til føroyskt. Vit ynskja, at Peter Maiden, hóast ikki við okkum meira, enn einaferð kann verða til signing og inspiratión.
Samrøðan verður hesar tíðir:
– mánadagin 20. juli kl.11:00 – kl.16:00 – kl.21:00 og náttina til
týsdagin kl.02:00
– leygardagin 25. juli kl.11:00 – kl.16:00 – kl.21:00 og náttina
til sunnudagin kl.02:00


text:
oml
Vísind og eitt íslett av viti og skili
Eg ætlaði ikki alment at fara inn í hetta kjakið um fiskidagar, ráðgeving og annað. Men í politisku tilgongdini, sum nú er, hevur fleiri ferðir verið víst á: “Hvat skulu vit sum politikkarar gera annað, enn at fylgja vísindini á Havstovuni, sum staðfestir at tað stendur illa til við stovnunum” – og har tað er undirforstaðið, at talan er um heilt eksakta vísindi við heilt neyvum tølum. Samstundis er tað næstan forhánisliga spurt, um tað virkuliga er so gali, at Fiskidaganevndin ikki trýr vísindaligu úrslitunum á Havstovuni. Lat tað verðaLes meira
Sum Vestergaard, so Hoydal
13 juni 2012 kærdi Høgni Hoydal Jacob Vestergaard til Landstýrismálanevndina. Tað, sum kæran snúði seg um, var Vestergaard-býtið av nýggjum fiskatilfeingi í føroyskum sjógvi millum ymisk í føroysk feløg, tvs millum eigarar av fiskiførum í ymisku skipabólkunum í 2012. Landstýrismenn koma og fara, so tá Høgni kærir Jacob Vestergaard, so kærir hann í roynd og veru sítt egna embætisverk í Fiskimálaráðnum. Vestergaard-skipanin í 2010 Í 2010 hevði Vestergaard tað uppfatan, at lógin um vinnuligan fiskiskap gav landstýrismanninum greiða heimild til frítt at ”avseta” føroyskt fiskatilfeingi sum rættindi til feløg, sumLes meira
Absalon í Buð Meginfelag Útróðrarmanna
Viðmerkingar frá MÚ til lógaruppskot um “serstakar treytir fyri fiskiskapi eftir makreli, norðhavssild og svartkjafti og botnfiski í Barentshavinum 2016.
MÚ hevur ta fatan, at tað er av størsta týdningi, at greið viðurskifti valda í fiskivinnuni. Hetta er serliga galdandi, tá ið talan er um viðurskifti, sum hava við tilfeingi og rættindi at gera. Tilfeingi og rættindir eru beinleiðis sínamillum treytað í lógini um vinnuligan fiskiskap. Lógin ásetur ymiskar skipanir fyri ymiskt tilfeingi. Botnfiskatilfeingið undir Føroyum og uppisjóvartilfeingið eru skipað ymiskt í lógini. Meðan føroyska botnfiskatilfeingið er skipað við atliti til veiðitrýst og einstøku fiskastovnarnar, so er m.a. uppisjóvartilfeingið skipað við atliti til skynsama nýtslu av tøkum veiðirættindum. Allýsing ogLes meira
Makrelurin stóra ávirkan á vistskipanina
Fleiri norskir granskarar bera ótta fyri stóra makrelstovninun. Teir vísa á at hann ávirkar alla føðiketuna og neyðugt er at fiska nógv meira av makreli, vísa fleiri granskara á. Teir siga eisini, at stóri makrelstovnurin kann hava negativa ávirkan á sildastovnin. Fiskimenn heimaflotin.com hevur tosa við eru á einum málið um at stóri makrelstovnurin við føroyar má hava ávirkan á liviumstøðurnar hjá øðrum fiskastovnum. Havstovan ger stórt kanningararbeiði Sum vit hava skilt tað, so ger Havstovan sera nógv við at kanna makrelin ið er við Føroyar og vísa teirLes meira
Aftursvar til tilmæli frá Havstovuni.
Eg, Eyðun Hansen byrjað at sigla í ´74. Og havi siglt við trolara í 25 ár og 20 av teimum, sum stýrimaður/skipari. Øll vita at tað hevur verið minni av fiski at fáa tey seinastu árini og at fiskaríði eri í uppgongd. Fiskurin sum verður fiskaður nú er feitari og gamalt er, at tá toskurin fitnar er stovnurin í uppgongd. Tað sama vísir seg nú, sum í 1994 tá toskurin kom aftur. Tað byrjaði við at trolarnir fingnu nógvan svartkalva í 1993. Tað sama er nú. Fiskiskapurin eftir svartkalva hevurLes meira
Reyðæti kemur upp í sjógvin í apríl
Les her áhugaverda kunning frá Havstovuni frá 3 apríl 2012. Reyðæti hevur alstóran týdning fyri tey nógvu fiskasløgini, ið liva av reyðæti, m.a. makrelur, sild og flestøll sløg av fiskayngli. Vit á 24.fo fara at venda aftur til hesa kunning í komandi greinum. Havstovan skrivar “Í hesum døgum (apríl )ferðast reyðæti í stórum tali uppeftir í sjónum. Allan veturin hava tey verið í dvala í djúpum, ísakøldum sjógvi, niðan fyri umleið 500 metra dýpi. Nú várið nærkast, koma tey upp í ljósið og gróðurin fyri at gýta og vaksa. Hetta hevurLes meira
Línufelagið undrast
Hetta skrivaði Felagið Línuskip á Heimasíðuni í januar 2013 vit endurgeva her grein frá linefish.com Formaðurin í Felagnum Línuskip sigur við Linefish.com at teir eru ovfarnir av, at tað ikki eyðnaðist fiskimálaráðharranum at betra veiðumøguleikarnar hjá Línuskipunum nú hann var til kaffifund í Íslandi. 2013-01-16 23:17 Mynd & grein linefish.com Talan er ikki um veruligar samráðingar Felagið hevur nú í tvey ár roynt at fingið Fiskimálaráðið at býta uppisjóðarkvotur við botnfisk men uttan nakað úrslit. Tað er eingin broyting í nøkrum sigur Hálvdan Gudmundsen formaður. Vit hava havt fleiriLes meira
Granskarar óttast gongdina
Hetta er ein test ffdgkkkæ
Fleiri partrolarar liggja
Lítið til av upsa
Frá partrolarunum frættist at fiskiskapurin eftir upsa er stak vánaligur og eru tey seinastu árini merkt av vánaligum fiskiskapi. Meri verður at lesa seinrið……
Nógv nebbasild
Trolbátarnir hava gjørt góðar túrar í I kassanum í just er opnaður aftur. Frá monnum í vinnuni hava vit frætt at tað var nógvur toskur í I kassanum og var neyðugt at lempa nebbasild út aftur av dekkinum. Hetta er bestu túrar í 12 ár í I kassanum – meir verður at frætta seinrið.


text:
Eitt starv sum lærari verður hervið lýst leyst at søkja í Kvívíkar skúla fyri skúlaárið 2020-2021.
Talan er um eitt lærarastarv í tíðaravmarkað parttíðarstarv skúlaárið 2020/2021, sum er leyst at seta í samband við avlopstímar.
Starvsbrotið er áleið 0,8-0,9.
Endaliga tímatalið og starvsbrotið verður endaliga ásett 1. september 2020.
Søkt verður eftir lærara
- ið m.a. kann undirvísa í støddfrøði, søgu, kristni, heimstaðarlæru, náttúru og tøkni, alisfrøði/evnafrøði, handaverk og list
- ið hava læraraútbúgving og førleika í viðkomandi lærugreinum
- ið leggja dent á mennandi læruumhvørvi, virðiligt samstarv og trivna
- ið vilja vera við til at menna skúlan á øllum økjum
Lærarastørvini verða lønt sambært sáttmála millum Føroya Lærarafelag og Fíggjarmálaráðið í lønarflokkinum 18.1-29.2. Størvini verða sett sum sáttmálasett størv, uttan so, at tann, sum settur verður, er tænastumannasettur lærari frammanundan.
Umsóknir við avriti av prógvi, CV og møguligum viðmælum skulu verða skúlaleiðaranum í hendi seinast mikudagin 20. mai 2020 klokkan 12:00.
Umsóknir skulu sendast við telduposti til This email address is being protected from spambots. You need JavaScript enabled to view it..
Nærri fæst at vita um størvini hjá Høgna V. Warberg, fyrstalærara, á tlf: 29 24 22.
Meira fæst at vita um skúlan á heimasíðuni: kvivikarskuli.fo


text:
Marnar Djurhuus hevur hóast sín unga aldur longu verið besti føroyski langteinarennarin í góð fýra ár. Men hendan veturin hevur hann tikið seg nógv fram. Skaðarnir hava hildið seg burtur, og venjingin hevur gingið sera væl. Bara í januar rann Marnar 520 kilometrar, og flestu vikurnar síðani hava ligið “røttu” megin 100 km. Í hesi vikuni kemur dagur nummar 150 á rað við rennivenjing.
Og væl vistu vit, at Marnar kundi renna skjótt. Eftir góða úrslitið og stóra persónliga metið til FM 10 km fyri góðari viku síðani, vistu vit eisini at hann ein heilt góðan dag kanska kundi hótta føroyska metið í hálvum maraton, sum er frá kapping í Odense í 1988, tá Absalon Hansen rann 1.09.45. Hetta er næstelsta av øllum føroyskum metum. Men kanska var betur hjá Marnar at renna trygt, og kortini fáa eitt gott persónligt met?
Tað helt Marnar nokk ikki vera neyðugt. Hann kendi seg sera væl leygardagin, tá hann saman við úti við 200 øðrum føroyingum og 30.000 øðrum rennarum var við til HM í hálvum maraton, sum fór fram í Keypmannahavnar gøtum. So væl kendi Marnar seg, at hann beint innan startin fekk kroyst seg fram millum stóru rennistjørnurnar. Hetta nokk eisini tí, at hann ætlaði at fara eftir føroyska metinum. Tí tá eitt met skal skrásetast, er tað tíðin frá tað verður skotið til komið verður á mál, sum telur. Og ikki tíðin frá tú fert um startlinjuna til tú kemur á mál, sum skipanin við chip-tíðtøku annars heldur skil á.
Marnar og Valborg fingu bæði heiðursmerki eftir 10.000 m á Bermuda, og settu bæði føroyskt met í ½ maraton sunnudagin
Bert tvey sekund brúkti Marnar at koma fram til startin. Uttan upphiting (hetta lat seg ikki gera í øllum meldrinum av fólki) helt Marnar avstað aftaná og saman við heimselituni. Rættiliga skjótt fann hann røttu ferðina. Fyrsti kilometur varð afturumlagdur uppá 3.13 min, og so var koyrdi tað bara har frá. 5 km tíðirnar vóru: 16.21 -16.15 – 16.20 – 16.27 og so teir seinastu 1,0975 km við 19 km/t! Ella tvær ferðir 10 km uppá 32.36 og 32.47! Ella næstan seks av góðu gomlu cooper-testunum út í eitt við yvir 3.600 m! Ella ein miðalferð við 18,4 km/t, svarandi til 3.15 min/km! Endaliga tíðin gjørdist 1.08.50, men metið verður so 1.08.52.
Jú, hetta var heilt ótrúliga væl runnið, og rakk væl og virðiliga til nýtt føroyskt met í hálvum maraton. Eisini millumtíðin á 20 km er undir føroyska metinum á 20 km, men enn er ikki greitt, um hetta úrslitið eisini kann galda sum 20 km met. Í kappingini endaði Marnar frammanfyri fleiri av tilmeldaðu HM-luttakrunum, m.a. tveimum av teimum trimum íslendingunum. Harafturat vann Marnar sín aldursbólk 15-19 ár. Heilar tríggjar minuttir var hann frammanfyri nummar tvey, sum var ein ungur normaður.
Nógv er enn at byggja á venjingina hjá Marnari, og hetta er neyvan seinastu ferð, at Marnar setir føroyskt met á hálvum maraton. Hetta var annars fyrsta uttandurametið hjá Marnari, men okkurt afturat kann verða tikið seinni í ár. Menningin er sera spennandi at fylgja.
FÍF ynskir Marnari hjartaliga tillukku við góða úrslitinum og góðu kappingini.’
Eisini Valborg Heinesen setti føroyskt met sunnudagin. Meira um hetta týskvøldið.
Bestu føroysku ½maratontíðir eru nú hesar:
1. Marnar Djurhuus, 1.08.50
2. Absalon Hansen, 1.09.45
3. Guttorm Sørensen, 1.10.40
4. Hallur Holm, 1.11.10
5. Albert Marni Joensen, 1.11.29


text:
Født vild - Det maskuline hjerte
Ein og hvør maður hevur einaferð verið drongur, og hvør einasti drongur hevur sínar dreymar – stórar dreymar um at gera brøgd, sigra á tí ónda, megna tað ótrúliga og bjarga vøkru prinsessuni.
Lívið er ikki ein trupulleiki, sum skal loysast; tað er eitt ævintýr, sum skal livast. Soleiðis hevur verið síðan byrjanina, tá ið Gud gjørdi grundarlagið undir sínum kosmiska drama og segði, at hetta var gott. Hann skipaði heimin, so at hann bara veruliga riggar, tá ið vit seta váða sum yvirskrift í okkara lívi – tá ið vit liva av trúgv. Ein maður verður heilt einfalt ikki lukkuligur, fyrrenn hann fær ævintýrið sum ein part í sínum arbeiði, sínum kærleika og sínum andliga lívi.
Rithøvundur: John Eldredge
Forlag: ProRex
Útgivin: 2010
Blaðsíður: 232


text:
Eg eri 25 ára gomul, gangi í skúla niðri, men eri í tríggja mánaða praktikk í Føroyum. Eg arbeiði á einum arbeiðsplássi, har stjórin sjáldan er at síggja orsaka av persónligum trupulleikum, so tað er næstimaður hansara, sum stýrir øllum. Hesin ‘varastjórin’, sum eg kalli hann her, er ein kendur maður, høgt virdur politikkari og avhildin í samfelagnum. Men hann stýrir hesum arbeiðsplássi við harðari hond, og eg finni skjótt út av, at øll meira ella minni krúpa fyri honum, tí tey ræðast hann.
Hann tykist tó at vera nøkurlunda blíður við meg – í fyrstani í øllum førum. Eg verði sett at arbeiða við eini verkætlan, sum eg sleppi at stýra nøkurlunda sjálv. Ein dagin hittast varastjórin og eg í gongini, og eg spyrji hann um okkurt viðvíkjandi míni verkætlan, sum eg ivist í. Hann sigur, at vit kunnu tosa um tað í fundarhølinum, so vit fara inn har at tosa. Vit seta okkum ikki niður, men standa bara uppi og tosa.
Meðan vit tosa saman, fer høgra hond hansara knappliga og púrasta óvæntað trilvandi inn undir blusuna hjá mær. Hann tekur eitt fast tak um annað bróstið hjá mær, meðan hann heldur um mjødnina hjá mær við hinari hondini og læsir meg í støðuni, so at siga. Eg blívi so kløkk, at eg stívni. Tað løgna er, at maðurin tosar bara sítt professionella og fakliga prát víðari, sum um hendur hansara og heilin eru hvør sítt stað. Støðan er fullkomiliga absurd!
Eg rakni við og sigi: “Hvat gert tú?”, men hann letst ikki um vón. Eg royni at bakka og fara undan honum, meðan eg royni at skumpa hendur hansara burtur, men hann er nógv størri og sterkari enn eg, so hann heldur fast og fylgir bara aftaná mær, alt meðan hann tosar víðari, sum um tað, ið hendir, als ikki hendir allíkavæl. Hann tykist fullkomiliga óávirkaður.
Tað endar við, at eg má brúka alla mína makt at ríva meg leysa og renna út úr fundarhølinum. Eg kenni meg djúpt krenkaða og eri so skelkað, at eg veit ikki, hvat eg skal gera. Hvør fer at trúgva mær, um eg sigi tað við nakran? Eg geri alt fyri at sleppa undan at møta varastjóranum einsamøll restina av praktikktíðini, eg eri har.
Eftir nakrar dagar geri eg av at tosa við ein kvinnuligan starvsfelaga á arbeiðsplássinum, sum tykist álitisvekjandi, um tað, sum er hent. Hon sær als ikki bilsin út, men sigur, at tað er væl kent millum kvinnuligu starvsfólkini, at hesin maður ger slíkt, men tað tosa fólk ikki um. Tað er nokk eisini best, at eg ikki geri nakað burtur úr hesum, tí ein onnur, sum hevði arbeitt har, royndi at siga frá og kæra mannin, men hann fekk hana koyrda úr starvi og gjørdi alt fyri at oyðileggja hennara umdømi. Fólk vistu ikki, hvat tey skuldu trúgva. Hon kendi seg at enda noydda at flyta av landinum.
Eina tíð seinni, tá eg langt síðani eri farin aftur til Danmarkar, møti eg hesi kvinnu og spyrji hana beinleiðis, um tað passar, at hann hevur gjørt seg inn á hana. Á ja, og tað, sum hendi henni, var nógv verri, enn tað, sum hendi mær. Tey vóru á ferð saman í arbeiðsørindum, har hann var komin inn á hotellkamarið hjá henni og hevði roynt at neyðtikið hana har. Hon mátti berjast sum fyri lívinum fyri at sleppa undan honum.
Hon meldaði tilburðin, men hann noktaði blankt tað, sum var hent, og segði, at hon bara gjørdi tað fyri at dálka seg. Hon var ikki til at líta á. Eingin trúði henni, tí maðurin var so kendur og avhildin, so hon hevði ongan kjans, so hon fekk einki burtur úr at melda – ikki annað enn at tað gekk mest út yvir hana sjálva. Eg hevði ongar trupulleikar við at trúgva henni, tí eg hevði jú sjálv upplivað, hvat hann kundi finna uppá.
Varastjórin
Eg eri 25 ára gomul, gangi í skúla niðri, men eri í tríggja mánaða praktikk í Føroyum. Eg arbeiði á einum arbeiðsplássi, har stjórin sjáldan er at síggja orsaka av persónligum trupulleikum, so tað er næstimaður hansara, sum stýrir øllum. Hesin ‘varastjórin’, sum eg kalli hann her, er ein kendur maður, høgt virdur politikkari og avhildin í samfelagnum. Men hann stýrir hesum arbeiðsplássi við harðari hond, og eg finni skjótt út av, at øll meira ella minni krúpa fyri honum, tí tey ræðast hann.


text:
FUNDARØÐ Í BERØA VIKUSKIFTIÐ 15 - 17 februar - breið vifta av talarum
2019-02-25 21:15
_____________________________________________________________________________
Kristiliga Tíðindatænastan - v/Poul Jóhan Djurhuus - gjaranes@gmail.com - Tlf: +298 228314
Skrivað: pjd, Glyvrar 18.02.2019
Tú kanst hoyra innslagið á Kristiligu Tíðindasendingini á R7.fo
MYND: BERØA - næsti granni við ferðamannskipini!
_____________________________________________________________________________
FUNDARØÐ Í BERØA vikuskiftið 15 - 17 februar
- breið vifta av talarum
Vikuskftið 15 - 17 februar var fundarøð hildin í Berøa, sum bæði fevndi um evangelisk møtir og bíbliuundirvísing. Ikki færri en 17 talarar høvdu orði, sum spentu frá tí einkla evangeliska boðskapinum til undirvísing í báðum Timoteusarbrøvunum og evnum við atliti til temaði á møtirøðini: “Á ættarlið, gev orði Harrans gætur!”
Fyrsta møti, sum var fríggjakvøldi kl.19:00, var væl vitjað av fólki ymsastaðni frá, og teir sum talaðu hetta kvøldi løgdu góðar lunnar undir teir, sum komu aftaná, tí tað varð longu á fyrsta møtinum lagdur stórur dentur á hvussu alneyðugt tað er, at komandi ættarlið gevur orði Harrans gætur.
Á bíbliutímunum leygarmorgunin varð lagdur dentur á, at um yngra ættarlið skal geva orði Harrans gætur, so er alneyðugt at Orð Guds verður tala í dag, og í heusm sambandi vísti ein av talarunum á orð Paulusar til unga Timoteus um “at tala Orð Guds í tíð og í ótíð.”
Tað vóru Jens Bech av Skála og Ragnar Ludvig, sum høvdu bíbliutímarnar leygarmorgunin ávíkavist kl.10:00 og kl.11:30 Leygardagin og sunnudagin seinnapart vóru tað Pætur Hansen, Einar Vang, Áron á Roykheyggi og Jóhan Petersen, sum høvdu bíbliutímarnar.
Reyði tráðurin ígjøgnum røðina var, at ættarliðið má geva orði Harrans gætur!


text:
Finn Politistøð
Tíðindir
23. januar 2021
Føroya Politi
24 ára gamal varðhaldsfongslaður í 2 vikur
Ein 24 ára gamli maður bleiv í morgun kl. 10.00 framstillaður í grundlógarforhoyr í Føroya Rætti, skuldsettur fyri brot á narkotika lógina
22. januar 2021
Føroya Politi
Handtikin fyri brot á narkotika lógina
Narko politiið handtók kl. 16.57 ein 24 ára gamlan mann og skuldsetti hann fyri brot á narkotika lógina.
22. januar 2021
Føroya Politi
4 mans varðhaldsfongslaðir
Grundlógarforhoyrið í Føroyar Rætti endaði fyri løtu síðani


text:
11 luttakarar frá Bragdinum hava í vikuskiftinum luttikið í kappingini Tårnby games, har teir hava vunnið 2 gull, 1 silvur, 2 bronsu.
Sett vóru fleiri persónlig met, okkurt bólkamet, og tvey Føroysk met.
Bjørk Herup Olsen setti tvey føroysk met um vikuskiftið
Bjørk Herup Olsen setti føroyskt met leygardagin, tá hon rann 800 m uppá 2.22,34 min og fekk silvur heiðursmerki. Gamla metið á teininum, 2.24,90 min, setti Rebekka Fuglø í fjør.
Sunnudagin setti Bjørk so nýtt føroyskt met á 3.000 m við tíðini 10.24,28 miní eini kapping, sum hon vann. Gamla metið, 10.48,95 min, setti Bjørk sjálv í somu kapping í fjør.
Rúni Seloy fekk sera góða tíð á 800 m og 1500 m, avíkavíst 2.08,38 min og 4.34,25 min. Hesi avrik rukku til gull og bronsu. Johannes Kristensen fekk bronsu á 80m forðarenning.
Úrslitini eru at finna á http://amageratletik.dk/staevner/taarnbygames/


text:
Nes kommuna hevur nú aftur umboð í stýrinum í Kommunufelagnum
Fríggjadagin 8. januar møttust allir teir 29 borgjarstjórarnir til fundar í Havn at velja nýtt stýri í Kommunufelagnum. Í stýrinum sita 13 umboð.
Nes-, Sørvágs-, Sjóvar- og Eiðis- kommuna eiga eftir verandi skipan eitt umboð í stýrinum. Eftir avtalu skiftast hesar kommunur um at hava umboðið tvey ár á gangin. Nú átti Nes kommuna aftur tørn, so í 2021 og 2022 er Súni í Hjøllum, borgarstjóri, stýrislimur.
Beinanvegin eftir valið fríggjadagin skipaði nývalda stýrið í Kommunufelagnum seg.
Í nývalda stýrinum sita hesi 13 umboð:
Heðin Mortensen, Tórshavnar kommuna, formaður
Tórbjørn Jacobsen, Runavíkar kommuna, næstformaður
Karl H. Johansen, Klaksvíkar kommuna
Per Martin Gregersen, Eysturkommuna
Bjarni Prior, Vága kommuna
Dávur Juul, Fuglafjarðar kommuna.
Jógvan Kruse, Sunda kommuna
Kristin Michelsen, Tvøroyrar kommuna
Bjarni Johansen, Vágs kommuna
Pauli T. Petersen, Vestmanna kommuna
Jóanis Lisberg, Fámjins kommuna
Súni í Hjøllum, Nes kommuna
Heri Sverrason, Sands kommuna
Nývalda stýrið hevur longu sín fyrsta regluliga fund komandi fríggjadag 15. januar.
Mest lisið í farnu viku
Toskur leypur á æðublik
Nú vit tosa um at javnstilla føroyskar borgarar
Bjarni
Petur Oluf Hansen - pionerur
Fara nú á kalvaveiðu
Kokkurin er færeyingur
Is Fake News a Myth?
Ja, pílar og skot tosar prestur føroyskt
World watch list 2021
Dúvugarðar
Samgonguskjalið er grundarlagið undir samgonguni
Skráin hjá IKTUS, sunnudag 17. januar 2021
Lívligt virksemi á Trongisvágsfirði
Vápn – broyttur praksis hjá politinum
Úr rúgvuni av avrikum hjá sitandi samgongu
Viðmerking til lesarabræv hjá Jens Meinhard Rasmussen
Stórur áhugi fyri ferðavinnuni í Nólsoy
Er hetta elsta varðveitta føroyska trolið?
Sjey nýggir býráðslimir
Rætturin til egna sannføring skal verjast - eisini í stríðnum ímóti diskriminatión!
Netvarp úr Ebenezer sunnudagin her á evr.fo
Stroyming av jarðarferð 19. januar
Gransking: Soleiðis fáa Føroyar grønan streym í 2030
HOLOCAUST MINNINGARHALD
Samband
Postboks 226
FO-600 Saltangará


text:
Can Tho Floghavn
Can Tho Floghavn (vjetnamesiskt: Sân bay Quốc tế Cần Thơ) er ein flogvøllur í Can Tho, Vjetnam. Flogvøllurin varð upprunaliga bygdur í undir Vjetnamkrígnum í 1965 av Unitet States Air Force. Eftir at kríggið var av í 1975, bleiv floghavnin ikki brúkt í nøkur ár, men seinni var hon aftur tikin í nýtslu. Floghavnin hevur verði undir stórum útbyggingum, har vøllurin er blivin longdur til 3000 metrar, hetta varð gjørt frá 2006 til 2008. Seinni hevur verið arbeitt við at byggja ein nýggjan terminal.


text:
Stuttligar jólakúlur
Nú er tann tíðin longu komin aftur, har vit fara at hugsa um, at pynta til jóla.
Nú er tann tíðin longu komin aftur, har vit fara at hugsa um, at pynta til jóla. Tað er ymiskt, hvat fólk halda um tað, men við hesum jólaprýðinum, skuldi tað helst verið stuttligt, at pynta til jóla.
Summi ganga tó høgt uppí, at jólatræið skal vera vakurt og klassiskt pyntað við eins jólakúlum, ella við fáum útvaldum litum, soleiðis at alt hóskar saman. Men tey seinastu árini, er eitt annað rák fari at gera um seg, og tað sær út til, at hetta rákið heldur fram í ár. Tað snýr seg um at pynta jólatræið við ymiskum stuttligum og serstøkum jólakúlum, og samstundis kann jólatræið síggja eitt sindur rokaligt út. Hesar festligu jólakúlirnar gera tað møguligt, at seta ein persónligan dám á jólatræið.
Um tú ávíkavist keypir jólaprýði á alnótini ella í handlum, hygg so fegin eftir slíkum jólaprýði, og prýð træið við croissantum, bananum, pizza, ísvaflum, hotdog, avocado og øllum millum himmal og jørð!
Prei Til ber sjálvsagt eisini at hanga hesar jólakúlir á greinar ella í vindeyguni.
Birita Sjúrðaberg
Eg starvist á goymsluni á Klaksvíkar sjúkrahúsi. Eg eri 27 ára gomul og uppvaksin og búsitandi í Klaksvík.
Eg, sjeikurin og sonurin sum er 6 ár, búgva í eini lítlari kjallaraíbúð, sum foreldur míni eiga. So leingi eg minnist, havi eg havt áhuga fyri innrætting, og at hugna um.


text:
Lýsing
Vesturskin er eitt sambýli har 16 fólk húsast. Á sambýlinum veður dentur lagdur á, at liva eitt lív, sum gevur meining og varðveitir samleikan hjá húsfólkinum. Her starvast sjúkrarøktarfrøðingar, heilsurøktarar og heilsuhjálparar. Høga fakliga dygdin á Vesturskin strembar eftir at arbeiða viðurkennandi og at skapa ein gerandisdag, har húsfólk, starvsfólk og avvarðandi trívast, mennast og hava tað gott.
Søkt verður eftir:
- Einum heilsurøktara á starvsbrøki 1,0 svarandi til 40 tímar um vikuna. Arbeiðstíðirnar eru í skiftandi vaktum og 2. hvørt vikuskifti.
- Møguleiki er fyri lægri setanarbrøki.
FØRLEIKAKRØV
- Prógv og góðkenning sum heilsurøktari
- Áhuga at arbeiða við eldri fólki
- Góð evni at samskifta í skrift og talu
- Hug at arbeiða og samstarva í eini tvørfakligari búðeind í menning
- KT-førleika á brúkarastøði
VIT BJÓÐA TÆR
- ein yrkisliga spennandi og mennandi gerandisdagávirkan á menningina av tænastunum í Roðanum
- eitt gott arbeiðspláss, góðar umstøður og fjølbroyttar avbjóðingar
- møguleika at seta tín dám á og framhaldandi at menna tænasturnarhjá Roðanum
- Søkjur skikkaður umsøkjari ikki starvið, kann annar fakbólkur verða settur – um so er, verða uppgávurnar tillagaðar fakbólkin.
SETANARVIÐURSKIFTI
Starvið verður at seta 1. mars 2021 ella sum skjótast og verður lønt sambært sáttmála við KAF/ Fíggjarmálaráðið og avvarðandi fakfelag
MEIRA FÆST AT VITA
Meira fæst at vita um starvið við at venda sær til Ingun Gaardbo, deildarleiðara á Vesturskin. Telefon 793388 ella við telduposti til ingung@rodin.fo
UMSÓKN
Umsókn saman við prógvum, góðkenning og upplýsingum um útbúgving og royndir verður at senda til rodin@rodin.fo. Viðmerkjast skal: ”Heilsurøktari til Vesturskin”.
Umsóknarfreistin er. 28.januar 2021.


text:
Signar í Homrum telist millum best umtóktu tónleikararnar í landinum í løtuni, og hann verður eisini við á ársins Summar Festivali.
Signar hevur havt nakrar minniligar framførslur á Summar Festivalinum, og tað er neyvan ov nógv sagt, at hann hevur sum fáur megnað at fingið lív í tjaldið.
Nú skal Signar royna ein nýggjan pall á Summar Festivalinum. Signar spælir saman Henningi Nicodemussen og John Johansen á Torginum, og teir fara at undirhalda festivalgestunum við stóru hittunum hjá Signari – eitt nú ”Tað er gott at elska” og ”Sorgblídni”.
Summar Festivalurin verður hildin í døgunum frá 6. til 8. august.


text:
Eftir at oyggjaleikirnir vórðu settir so vakurt í kvøld, eru okkara íðkarar komnir heim aftur á Visby Lågenhetshotel og eru farnir at hvíla seg og løða upp til fyrstu kappingarnar, sum byrja í morgin.
Fimm av okkara íðkarum skulu kappast á fyrsta kappingardegi, tá byrjað verður klokkan 17.00. Tað verða Alda Sigurðsdóttir Lamhauge og Elisabet Holm Simonsen, sum verða fyrstar í kapping. Hetta verður á 100 metrum, har runnið verður í fýra riðlum, og byrjað klokkan 17.00.
Klokkan 18.00 byrjar renningin á 400 metrum hjá kvinnum, og har verður tað Oddvør Josephsen, sum rennur fyri Føroyar í riðili 4, sum byrjar kl. 18.15. Eisini her verða fýra riðlar.
Elisabet, Oddvør, Alda og Margit eru allar við á oyggjaleikum á fyrsta sinni, og verða allar kastaðar fyri leyvurnar longu fyrsta dagin.
Longdarlopskappingin hjá kvinnum byrjar klokkan 18.20, og her verður tað Margit Weihe Fríðmundsdóttir, sum skal royna seg, og meðan tann kappingin er í gongd, verður innleiðandi umfarið á 800 metrum hjá monnum, har Julian Gregersen skal renna í riðili tvey av trimum. Har verður byrjað kl. 18.30.
Seinasta kappingin í annaðkvøld (sunnukvøldið) verður 10.000 m fyri menn, har vit hava Jan Elmar Sørensen við. Hendan kappingin byrjar klokkan 19.10.
Ætlanin var eisini at Rúni Jacobsen skuldi renna 200 m, men vegna ein óhepnan ryggskaða er hann ikki við á Gotlandi.
Sum sæst á skránni, er styttri millum kappingarnar enn tað vanliga er. Hetta er tí at leikvøllurin eisini verður brúktur til fótbóltskappingina, og ein dystur verður leikt sein hvørt kvøld.
- 17.00: 100 m kvinnur – Alda S. Lamhauge og Elisabet H. Simonse
- 18.00: 400 m kvinnur – Oddvør Josephsen
- 18.20: longdarlop kvinnur – Margit W. Fríðmundsdóttir
- 18.30: 800 m menn – Julian Gregersen
- 19.10: 10.000 m menn – Jan Elmar Sørensen (hann er ivasamur)
Vit ynskja øllum okkara allarbestu eydnu. Koyr á Føroyar!!


text:
Hervið verður lýst til aðalfundar hjá FÍF. Fundurin verður í hølum ÍSF’s mikukvøldið 30. apríl klokkan 18.00. Fundurin er annars settur á skrá til 16. apríl, men verður av ymsum orsøkum útsettur.
Dagsskrá sambært lógini:
- Val av orðstýrara
- Formaðurin greiðir frá virki sambandsins í farna ári
- Kassameistarin leggur fram grannskoðaðan roknskap
- Innkomin mál
- Val av nevndum og eykamonnum
- Val av skrásettum grannskoðara
- Ymiskt
Fyri vali standa:
- Hallur Holm, formadur
- Guttorm Sørensen, peningarøkil
- Heini Hátún, nevndarlimur
Harafturat skulu eins og á hvørjum adalfundi veljast fyrri og seinni eykalimur.
Møguligar lógarbroytingar og mál, id ynskjast vidgjørd á adalfundinum, skulu vera starvsnevndini í hendi í seinasta lagi 14 dagar undan adalfundinum. Somuleidis skulu uppskot um nýggjar nevndarlimir vera starvsnevndini í hendi í seinasta lagi 14 dagar undan adalfundinum.
Hesi uppskot skulu sendast til:
Frælsur Ítróttur Føroya Postboks 274 710 Klaksvík
Hvørt felag kann hava upp til trý umbod vid á fundinum. Vid atkvødugreidslu hevur hvørt felag eina atkvødu.
Breyð og okkurt afturvið kaffi verður at fáa.


text:
Andakt til tey gomlu 35
Ja, hugsið um hann, sum hevur tolt slíkt mótmæli móti sær av syndarum, fyri at tit ikki skulu troyttast og verða givnir í sálum tykkara.
(Hebr 12,3)
Møði og mótloysi er okkum í holdið borið. Vit eru á ein torgreiddan hátt sett saman av likami, sál og anda. Skaparin ríkar hin unga við lyst og huga. Hin óndi hevur skil á at nýta hesar gávur sum einar inndyr til tað, hann ætlar: at stýra menniskju inn í myrkur og glatan.
Vit gomlu kunna einki gera, um tað gongur aftur á hondina, um ymiskt fer at banka á dyrnar, kenslur av møði fara at spyrjast. Møðin elvur mótloysi. Við hetta lag ber á tað borðið, at hin óndi hevur fingið okkum hagar, hann vil hava okkum. Vit eru farin at eldast. Gerast stundum mótleys. Trúgv og dirvi merkja tað sama. Vantrúgv og ótti er eisini tað sama. “Óttast ikki, trúgv eina”! segði Jesus við Jairus. Gerast vit mótleys, er trúgvin á Guds lyfti, viknað. Hetta oyðileggur nógv innaní okkum. Kann enda við djúpum sorli. Tað er hitt syrgiligasta, ið henda kann.
Orðið omanfyri úr Hebrearabrævinum bera okkum hjálp úr neyðini. Hugsa um Jesus og tað, hann mátti tola. Her verður ikki hugsað um Golgata, men um dagligu líðingina, sum lá á honum dag út og dag inn í trý ár. Hann gekk um og gjørdi væl og grøddi øll, “ið vóru illa stødd av djevlinum”, sum Pætur sigur í eini talu (Áp 10,38) inni hjá Korneliusi.
Líðingin á Golgata er fyri okkum torfør at fata. Hann toldi slíkt mótmæli móti sær av syndarum. Ein og hvør kennir eitthvørt, ið hevur roynt at tosa við eitt annað menniskja um Jesus.
Hann kendi seg kanska veikan og mótleysan, men tó ikki likamliga boygdan. Óivað andliga veikan, ikki mótleysan.
Óttast ei, vak og bið!
Jesus hevur tær vunnið frið,
hann teg leiðir, um alt sýnist svart,
hann er tær nær, tó at ei tú sært
Jesus, tín trúfasta vin
Slb. 388,5
****
Úr: Smálestrar. Ætlað teimum, ið halda seg vera gomul
eftir C. Bartholdy
LOHSES FORLAG 1975.
Henry Debes Joensen, umsetti